Vesti Archives - Page 5 of 6 - OTP Lizing\nдецембар 31, 2012 at 15:24\nDecu iz Svratišta u ulici Narodnih heroja na Novom Beogradu posetili su predstavnici kompanije NBG Leasing i tom prilikom poklonili im preko potrebnu odeću, školski pribor i slatkiše.\nSvoje društveno odgovorno ponašanje NBG Leasing je, ovoga puta, želeo da pokaže doniranjem garderobe za pomoć deci bez roditeljskog staranja i krova nad glavom, koja posećuju prihvatilište. “Ovom inicijativom želeli smo da pomognemo i obezbedimo da deca Svratišta uvek imaju čistu, neophodnu i adekvatnu garderobu prilikom svojih dnevnih aktivnosti, kao i školski pribor. Moramo da pošaljemo poruku da zajedničkim snagama možemo učiniti mnogo za svu decu”, naglašavaju zaposleni u NBG Leasing-u, čija je ovo bila inicijativa.\nPreko 90% dece koja borave u Svratištima su romske nacionalnosti. Kada su hladni dani tamo dnevno dolazi i do 50 mališana. Svima njima je potrebna topla garderoba i obuća za uzrast od 4 do 18 godina. Prema podacima Centra za integraciju mladih, u Beogradu je za dve godine evidentirano preko 180 dece koja žive u parkovima, napuštenim kućama i šahtovima.\nLični doprinos pomaganju deci iz Svratišta NBG Leasing kompanija pokazala je i prošle godina, kada su deci donirali računare, školski pribor, odeću i slatkiše.\nсептембар 30, 2011 at 16:30\nPredstavnici kompanije NBG leasing d.o.o prisustvovali su godišnjoj konferenciji „Lease Europe“ održanoj u Beču, Austriji od 29. do 30. Septembra 2011. godine.\n„Leaseurope“ je asocijacija lizing kuca Evrope koja okuplja oko 2000 kompanija sa preko 70 000 zaposlenih. Lizing industrija predstavlja izuzetno bitnu podršku ukupnim evropskim investicijama. Preko 250 milijardi Eura novih investicija tokom 2010 godine potpomogle su lizing kompanije Evrope. Konferencija Lease Europe-a, eminentno godišnje okupljanje lizing kompanija iz Evrope i šire, čiji je cilj da ponudi jedinstvenu platformu ključnim igračima u lizing idustriji, okupila je vise od četiristotine učesnika.\nStručnjaci iz čitave Evrope razmenjivali su svoja iskustva i mišljenja o trenutnom stanju i budućnosti lizing industrije tokom dvodnevnih predavanja i panel diskusija. Govoreći o trendovima u lizing industriji, kada je reč o automobilima g. Silvana Tričković, direktorka NBG Leasinga je izjavila da „Najnovija istraživanja u Evropi pokazuju da se potrebe ljudi za vozilima menjaju. Činjenica da se prosečna starost vozila i opreme u Srbiji meri u desetinama godina, daje jasnu poruku da potencijal tržišta postoji. Treba razmisljati o kreiranju potpuno novih proizvoda, o simbiozi ponuda lizing kompanije, osiguravajućih kompanija i samih isporučioca vozila. Ovakav pristup svakodnevnim poslovnim izazovima jeste recept za bolji plasman i vozila i usluge finansiranja.“\nаприл 17, 2011 at 15:28\nAkcija “Danas trčimo, možeš i Ti”\nMenadžment kompanije NBG Lizing je 17. aprila 2011. godine učestvovao na 24. Beogradskom maratonu. Trka zadovoljstva duga 5 kilometara, održana je u okviru akcije “Danas trčimo, možeš i Ti”, humanitarnog fonda Divac. Kompanija NBG Lizing je podržala akciju finansijski, ali i aktivnim učešćem u trci. Sva sredstva prikupljena od učesnika trke, biće upotrebljena za pomoć izbeglim licima koja žive na teritoriji Srbije.\nфебруар 26, 2011 at 15:28\nAmbasada Sjedinjenih američkih država u Beogradu uputila je poziv za učešće gospođi Silvani Tričković, članu Upravnog odbora NBG Lizinga, u projektu „Podeli svoje znanje – postani mentorka“. Projekat je imao za cilj da okupi stručne liderke iz različitih profesija (biznis, javni i civilni sektor) kako bi podelile svoja znanja i iskustva sa mladim ženama sa sličnim interesovanjima i željom da budu uspešne u svojim oblastima. Program se realizuje u periodu od septembra 2010. do maja 2011. godine. Gospođa Tričković je postala mentor Jovane Kosorić, studenta Pravnog fakulteta Univerziteta u Beogradu.\nJovana je tokom trajanje mentorksog prijekta posetila NBG Lizing, upoznala organizacionu strukturu, članove kolektiva, aktivnosti i način poslovanja. Prisustvovajući sastancima menadžera, bila je u prilici da se bolje upozna sa članovima tima, sagleda proces donošenja operativnih odluka kao i pripremu za njihovu realizaciju.


Radio TV Stara Pazova - Odbojkaši Jedinstva izgubili od Vojvodine NS Seme 1:3\nOdbojkaši Jedinstva izgubili od Vojvodine NS Seme 1:3\nPrema nepisanom pravilu, kada utakmicu igraju Jedinstvo iz Stare Pazove i Vojvodina NS Seme iz Novog Sada, prvi set osvaja domaćin, a zatim gosti preuzmu kontrolu nad mečom i pobedu i bodove odnesu u Novi Sad.\nTako je bilo i u utakmici 5. Kola mini lige plej-ofa superlige Srbije koja je odigrana u Staroj Pazovi. Jedinstvo je odlično otvorilo utakmicu i odličnim servisima rešilo prvi set u svoju korist 25:21. Odbojkaši Vojvodine NS Seme privikli su se brzo na ambijent i halu, stabilizovali prijem a potom pokazali raskošni servis koji poseduju, dovojlno da osvoje drugi set 19:25.\nU trećem setu je viđena neizvesnost do pred sam kraj seta, međutim opet u ključnim momentima gosti pokazuju zašto su zaslužno na prvom mestu na tabeli, osvajaju i treći set 22-25. Dominantnu igru pokazali su i u četvrtom setu, koji je za njih bio rutinska stvar 25:16, i ostanak na liderskoj poziciji na tabeli.\nNajefikasniji igrač na utakmici je bio kapiten gostiju Miran Kujundžić sa 22 poena, dok je najbolji poenter superlige Srbije iz redova Jedinstva, Tomo Micić stao na 18 poena.


SARAJEVO – Martin Petri obavijestio je prošle sedmice Savjet ministara BiH da će finalni pregovori s BiH biti nakon 15. novembra\nŠef Misije Međunarodnog monetarnog fonda (MMF) za BiH Martin Petri obavijestio je prošle sedmice Savjet ministara BiH i članove Fiskalnog vijeća da će finalni pregovori oko novog kreditnog aranžmana s BiH biti održani tek poslije izbora, tačnije poslije 15. novembra, saznaje „Dnevni avaz“.\nTo znači da novac od MMF-a može biti operativan tek poslije izbora, odnosno na računima krajem januara naredne godine. Ovaj kredit bi trebao stabilizovati državne finansije u narednoj godini, kada se očekuje najteži ekonomski udar zbog posljedica pandemije korona virusa.\nIako su iz Savjeta ministara BiH očekivali da bi pregovori oko novog kreditnog zaduženja trebali početi sredinom oktobra, što je najavljivao i Zoran Tegeltija, Petri u pismu, koje je u posjedu „Avaza“, obavještava Tegeltiju o planu MMF-a kada je u pitanju BiH.\nOva informacija potvrđena je za „Avaz“ iz više izvora iz Savjeta ministara, a pregovori će biti online.\nPetri u pismu Tegeltiji, a koje su dobili i entitetski premijeri Fadil Novalić i Radovan Višković, ističe da je „naš plan održati više tehničkih sastanaka u oktobru, fokusirajući se na konsultacije po članu IV koje nismo mogli zaključiti na proljeće, ali, takođe, početi sastanke u pogledu programa“.\nKako smo nedavno objavili, BiHbi ponovo mogla tražiti prošireni aranžman, uz kreditno zaduženje od milijardu KM. Bh. vlasti poslale su nedavno pismo u Vašington, ali nisu navele uslove kredita.\nTagovi: bihmmfsavjet ministara


Australijski finansijski nadzorni organ upozorava investitore na "obmanjiv" i "neistinit" marketinški materijal ICO projekata.\nNadzorni organ Australijskog finansijskog sektora, Australijska komisija za hartije od vrednosti i investicije (ASIC), je izdala upozorenje o "sumnjivim" ICO ponudama i fondovima za kripto sredstva koja su namenjena maloprodajnim investitorima.\nDokument takođe navodi glavne probleme koji trenutno preovladavaju na ICO tržištima, a koje je indentifikovao ASIC. Među njima kako ASIC navodi su "sumnjive, nedovoljno tačne i isrpavne inforamacije koje mogu dovesti investitore u zabludu" kao i neregistrovane investicone šeme koje ne poseduju licencu za Australijske finansijske usluge.\nASIC dalje savetuje australijance da se konsultuju sa MoneySmart-om - sajtom koji vodi nadzorni organ lično - kako bi se informisali i edukovali o različitim finansijskim pitanjima pre nego što investiraju u ICO.\n"Ako javno prikupljate novac, imate važne zakonske obaveze, to je pravna suština vaše ponude - ne ono što se kaže - to je bitno. Ne treba jednostavno pretpostaviti da korišćenje ICO infrastrukture dozvoljava da ignorišete ključnu meru zaštitu tu gde javno investirate novac i uvek je potrebno osigurati da sve informacije o ponudi budu tačne i kompletne."


Predsednik Nacionalnog saveta Nikolić razgovarao sa potpredsednikom Kineske banke\nNaslovna » Aktuelnosti » Predsednik Nacionalnog saveta Nikolić razgovarao sa potpredsednikom Kineske banke\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je danas u Beogradu sa potpredsednikom Kineske banke gospodinom Lin Jingženom.\n„Srbija i Kina razvile su izvanredne prijateljske odnose i uspostavile su uzajamno poverenje. Pobedom predsednika Si Đinpinga naši bilateralni odnosi kreću uzlaznom putanjom i dobijaju naziv „čelično prijateljstvo“, koje sve više jača direktnim kineskim investicijama. Kineski narod je prijateljski narod Srbiji, i mi u Srbiji kroz saradnju sa vašom zemljom vidimo mogućnosti i za sopstvni prosperitet. Uloga Kineske banke u privatizaciji RTB Bora bila je od neprocenjivog značaja. Želim vam da Kineska banka u Srbiji proširi svoju poslovnu politiku na saradnju sa srpskom privredom i stanovništvom“, istakao je predsednik Nacionalnog saveta Nikolić.\n„Delegacija Kineske banke koju predvodim danas, u poseti je Srbiji kako bi ispitala tržište, utvrdila na koji način posluje predstavništvo Kineske banke u Srbiji, kao i koje su mogućnosti unapređenja poslovanja. Od otvaranja poslovnice Kineske banke u Srbiji na kojem ste i Vi prisustvovali, Kineska banka je postigla značajne rezultate, a poslednji među njima je privatizacija RTB Bora od strane kompanije Zđin. Za sada Kineska banka radi sa kineskim kompanijama koje su investirale u vašu zemlju, među kojima su Hbis, Zđin i ostale. Cilj nam je da se poveća obim korisnika na praktičan, zakonit i brz način, da to budu i preduzeća iz Srbije, da uspostavimo saradnju sa novim srpskim kompanijama i produbimo saradnju sa postojećim partnerima. Naša razvojna strategija je da se razvijamo u inostranstvu i da predstavništvo Kineske banke u Srbiji postane glavna banka za područje Balkana, kao i da povećamo investicije naše banke koje ćemo uložiti u ovo područje.\nKineska banka koristi mehanizam saradnje „16+1“ i Šangajski sajam za uvoz i izvoz, kako bismo povezali mala i srednja preduzeća u Kini i Srbiji. Nadamo se da ćemo zajdeničkim snagama uticati na povećanje rasta privrede u Srbiji, da će Kineska banka u Srbiji podstaći razvoj privrede plaćanjem poreza i novim zapošljavanjem lokalnog stanovništva. Tražiću od tima naše banke iz Srbije da ispita i detaljno analizira mogućnost poslovanja i sa srpskim stanovništvom“, naglasio je Lin Jingžen potpredsednik Kineske banke.


Ministar kulture Srbije: Neću smeniti Kolarevića\nMinistar kulture Bratislav Petković izjavio je da neće smeniti svog pomoćnika Dragana Kolarevića, koji je u jednom autorskom tekstu pozvao na kulturnu revoluciju, a najpoznatije umetnike u Srbiji optužio za "nosioce i izvršioce pogubne srpske politike".\n"Dragan Kolarević ostaje u ministarstvu, neću pokrenuti pitanje njegove smene. Iskreno, nisam pogledao taj tekst i ne mogu da komentarišem sadržaj. Kolarevića poznajem iz Srpske napredne stranke i znam da nikada nije bilo problema s njim", rekao je Petković za Pres.\nKolarević je na jednom portalu objavio tekst "Vreme je za prvi srpski kulturni ustanak", koji je izazvao buru negodovanja među glumcima, piscima i javnim radnicima, podseća Pres.\nDržavni sekretar u Ministarstvu kulture Miroslav Tasić kaže da je pročitao sporni tekst, ali da smatra da Kolarević, kao i svako drugi, ima pravo na iznošenje ličnih stavova, te da ministarstvo nije nadležno za postavljenja državnih službenika i da ne može preuzeti ingerencije Vlade, navodi Pres.\n"Ministarstvo i kabinet ministra tek su počeli da rade i najpre treba da se vidi kako Kolarević radi posao na koji je postavljen", kazao je Tasić.


Tekstovi o zaštiti, 02.03.2020, 03:00 AM\nMicrosoft skriva ekstenzije fajlova u Windowsu po defaultu iako je to rizično zbog fišing emailova i distributera malvera koji i inače pokušavaju da prevare ljude da otvore maliciozne fajlove.\nEkstenzija fajla su slova koja vidite odmah posle naziva fajla, a operativni sistem ih koristi da bi odabrao program koji će koristiti za otvaranje, pregled i upotrebu fajla.\nNa primer, fajl report.txt ima ekstenziju.txt, koja je povezana sa programom Windows Notepad koji omogućava otvaranje fajla i pregled njegovog sadržaja.\nMicrosoft je odlučio da sakrije ekstenzije fajlova u Windowsu podrazumevano tako da se fajl pod nazivom “report.txt” u File Exploreru prikazuje kao “report”.\nPrvobitni razlog za to verovatno je bio da manje zbunjuje korisnike, ali bez obzira na razlog, to je bezbednosni rizik koji napadači zloupotrebljavaju.\nPrimera radi, dva fajla mogu izgledati identično - isti naziv, ista ikona - a da zapravo budu različiti što bi otkrila ekstenzija kada biste omogućili njeno prikazivanje. Upravo to zloupotrebljavaju distributeri malvera koji potencijalnim žrtvama šalju emailove koji sadrže fajl koji izgleda kao npr. PDF fajl, a zapravo je EXE fajl čije pokretanje će dovesti do infekcije uređaja.\nSamo otkrivanjem ekstenzija fajlova u operativnom sistemu Windows, možemo da vidimo da li nam je fajl pogrešno predstavljen i da zato što nije bezbedan za pokretanje odustanemo od njega. To može spasiti računar od infekcije ransomwareom ili instaliranja backdoora koji bi mogao ugroziti čitavu mrežu.\nZato je preporuka korisnicima da omoguće prikazivanje ekstenzija fajlova u operativnom sistemu Windows 10 kako bi tačno znali sa kojom vrstom fajla imaju posla.\nDa biste omogućili prikazivanje ekstenzija fajlova u operativnom sistemu Windows 10, sledite ove korake:\n√ Potražite „Folder Options“ u Windows 10 Start meniju i kada se pojavi „File Explorer Options“, kliknite na to.\n√ Kada se pojavi ekran sa opcijama za File Explorer, kliknite na karticu View i u Advanced settings poništite izbor opcije “Hide extensions for known file types” (“Sakrij ekstenzije za poznate vrste fajlova”).\n√ Kliknite na Apply, a zatim na OK.\n√ Posle ovoga će za sve fajlove na radnoj površini, u folderima ili u File Exploreru biti prikazane ekstenzije.


LG Electronics objavio finansijske rezultate za četvrti kvartal i celokupnu 2012. godinu\nLG Electronics objavio finansijske rezultate za četvrti kvartal i celokupnu 2012. godinu – Personal magazin\nKompanija LG Electronics (LG) objavila je finansijske rezultate, u skladu sa Međunarodnim standardima za finansijsko izveštavanje (IFRS – International Financial Reporting Standards), za 2012. godinu, koji prikazuju konsolidovani prihod od…\nKompanija LG Electronics (LG) objavila je finansijske rezultate, u skladu sa Međunarodnim standardima za finansijsko izveštavanje (IFRS – International Financial Reporting Standards), za 2012. godinu, koji prikazuju konsolidovani prihod od 50,96 biliona južnokorejskih vona (45,22 milijardi američkih dolara) i neto profit od 91 milijardu južnokorejskih vona (80,75 miliona američkih dolara).\nI pored pada profita od šest odsto u odnosu na 2011. godinu, operativni profit je značajno uvećan i iznosi 1,14 biliona južnokorejskih vona (1,01 milijardi američkih dolara), za razliku od 2011. godine kada je iznosio 379 milijarde južnokorejskih vona (342,06 miliona američkih dolara).\nKompanija LG Home Entertainment u poslednjem kvartalu 2012. godine beleži rekordnu prodaju od čak 9,3 miliona jedinica flat panela, što je dovelo do prihoda od 6,44 biliona južnokorejskih vona (5,91 milijarde američkih dolara), odnosno povećanja od 17, 4 odsto u odnosu na prethodni kvartal. Godišnji operativni prihod iznosi 542 milijarde južnokorejskih vona (480,92 miliona američkih dolara). Kompanija LG Home Entertainment će nastaviti agresivan nastup na tržištu 3D i Smart televizora, ali i nastup na tržištu najnovijih OLED i Ultra HD televizora.\nKompanija LG Mobile Communications je u odnosu na prethodni kvartal zabeležila povećanje isporuke mobilnih uređaja za 7 odsto i ona je iznosila 15,4 miliona jedinica, od čega su više od polovine bili smart telefoni. Poslednji kvartal 2012. godine je bio najuspešniji za ovu poslovnu jedinicu, kada je zabeležen prihod od 2,81 biliona južnokorejskih vona (2,58 milijarde američkih dolara), što predstavlja povećanje za 15 odsto u odnosu na prethodni kvartal.\nKompanija LG Home Appliance je zabeležila je gotovo nepromenjen prihod u odnosu na prošlu godinu, sa prodajom od 2,94 biliona južnokorejskih vona (2,7 milijarde američkih dolara) u poslednjem kvartalu. Kompanija planira da tokom 2013. godine poveća prihode i profit kroz predstavljanje novih proizvoda, uvođenjem naprednih tehnologija i snažnijim nastupom na profitabilnim tržištima.\nKompanija LG Air Conditioning & Energy Solutions je zabeležila prihod od 4,35 biliona južnokorejskih vona (3,86 milijarde američkih dolara) i operativni profit od 156 milijarde južnokorejskih vona (138,42 miliona američkih dolara). Prioritet za 2013. godinu je uvođenje većeg broja proizvoda sa visokom energetskom efikasnošču, kao i onih uređaja koji su kreirani prema potrebama korisnika na lokalnim tržištima.\nLG Electronics objavio finansijske rezultate za četvrti kvartal i celokupnu 2012. godinu was last modified: January 30th, 2013 by Redakcija\nfinansijski rezultatiLGLG Electronics


TABLET UREĐAJI ZA 15 UČENIKA | SRNA\nSREBRENICA, 3. JULA /SRNA/ - U okviru inicijative "Daruj za onlajn nastavu", koju je podržalo više opština i gradova u BiH, prikupljena je određena količina tehničke opreme, a predstavnice Udruženja "Sara" iz Srebrenice uručile su danas 15 tablet aparata učenicima srebreničke osnovne škole iz socijalno ugroženih i mnogočlanih porodica.\nValentina Gagić, projekt-menadžer "Sare" koja je uključena u realizaciju ove inicijative, rekla je novinarima da su korisnike odabrali u saradnji sa osnovnom školom i kancelarijom SOS dječija sela BiH u Srebrenici.\nOna ukazuje da problem nekim učenicima predstavlja tehnička nemogućnost korištenja IT uređaja.\nPrema podacima "Prve osnovne škole" Srebrenica, prilikom pojave epidemije virusa korona 28 učenika nije imalo internet konekciju, mobilni internet - telefon je koristilo 117 đaka, dok računarsku opremu nisu imala 82 od 400 učenika ove škole.\nZahvaljujući pomoći Ministarstva za naučno-tehnološki razvoj, visoko obrazovanje i informaciono društvo Republike Srpske, te ovoj i sličnim aktivnostima stanje opremljenosti učenika i korištenja IT uređajima i opremom znatno je poboljšano.


Vesti online / Vesti / Ex YU / CG: Albanac stiže da promoviše stvaranje "velike Albanije"\nCrnogorski mediji preneli su informaciju da će albanski političar i glavni ideolog projekta "velika Albanija" Tahir Veliju posetiti Tuzi kod Podgorice u subotu 20. avgusta. U javnosti se odmah povela polemika o tome da li će njemu uopšte biti dozvoljen ulazak u zemlju.\nIz crnogorske policije istakli su da im nije najavljeno održavanje bilo kakvog skupa u Tuzima, ali da će Veliju moći da uđe u Crnu Goru ukoliko bude ispunjavao zakonske uslove.\nTahir Veliju je najavio da će posetiti Crnu Goru, odnosno Tuzi, 20. avgusta, da bi promovisao svoje zalaganje za stvaranje velikoalbanske države na Balkanu.\nPrethodno mu je zabranjeno da govori u Grčkoj i Srbiji.\nVeliju je lider nedavno osnovanog Pokreta za ujedinjenje Albanaca, organizacije koja, kako se navodi u programu, namerava da ujedini Albance u jednu državu.\n* Verovali ili ne: Crnogorci zapalili zastave Albanije i Kosova\nSVET Rama: Projekat Albanije je velika Evropa


Ako Srpska krene putem Katalonije | OZNA - Informativni portal Republike Srpske\nsreda , 4 avgusta 2021\nHome / Bosna i Hercegovina / Ako Srpska krene putem Katalonije\nAko Srpska krene putem Katalonije\n13. novembra 2017. Bosna i Hercegovina\nBošnjački član Predsedništva BiH Bakir Izetbegović izjavio je da Bosna i Hercegovina nije država onakva kakvu bi, kako je rekao, želeli i za kakvu se zalagao njegov otac Alija, ali je ona, pre svega, opstala i ide pravom smeru, ali presporo.\nU slučaju da Republika Srpska krene putem Katalonije“ i proglasi nezavisnost, Izetbegović za Dojče vele kaže da će raditi ono što će raditi sve patriote u toj zemlji – “braniti ono na šta smo stekli pravo borbom od 1992-1995. pa i samim Dejtonskim mirovnim sporazumom”.\n„Hajde da okrenemo pitanje: kako će oni pocepati BiH?“, zapitao je bošnjački član Predsedništva.\n„Dejtonski mirovni sporazum je na našoj strani, istorija je na našoj strani, Ustav je na našoj strani, interes zemalja na Balkanu uključujući i Srbiju je na našoj strani. Interes Evrope – da nema ponovo rata u BiH, zatim na Balkanu, jer ga je jednom dobila iz ovog istog grada pre 103 godine – je na našoj strani. Imaćemo sve te silnice na našoj strani da se jedna takva avantura ne desi“, rekao je Izetbegović.\nGovoreći o scenariju otcepljenja Republike Srpske, rekao je da će većina biti na strani odbrane teritorijalnog integriteta BiH.\n„Ako proizvedu drugo poluvreme, mislim da će oni koji ga proizvedu izgubiti – nadam se politički, a ne vojno“, naveo je.\nPredhodni Nezavisna Srpska kao zrela jabuka\nNaredni Kako se odreći 810.000 KM?!\nTokom borbi za Alep poginulo više od sto civila\nTRUMP Putin je puno bolji vođa od Obame\nBivši komandant NATO-a organizator puča u Turskoj\nPutin uputio telegram saučešća Merkelovoj zbog tragedije u Minhenu


Vesić: Rekonstrukcija Ulice Vuka Karadžića 10. avgusta\nM. D. 8. avgusta 2015. 08:00\nGradski menadžer Goran Vesić potvrdio je da će 10. avgusta početi radovi na rekonstrukciji Ulice Vuka Karadžića, koji će trajati 120 dana, čime će početi pretvaranje centra grada u pešačku zonu.\nVesić je najavio da će u narednih pet godina čitav centar grada u delu između Zelenog venca, Trga republike, Ulice braće Jugovića i Pariske ulice postati pešačka zona.\nGradski menadzer je za Jutarnji program TV Pink rekao da posle radova u Ulici Vuka Karadžića slede radovi u Zmaj Jovinoj, delu kod pošte i zatvaranje Obilićevog venca sa gornje strane, što znači da će se u garažu ulaziti sa donje strane.\nSvake godine će se raditi po nekoliko ulica, sledeće godine Ulica Cara Lazara, zatim park ispred hotela „Palas“, najavio je Vesić.\nVesić je najavio da će u Ulici Vuka Karadžića biti kompletno zamenjene instalacije, da će ulica biti potpuno popločana i imati nove stubove javne rasvete i bašte.\nBeograd za 10 meseci dobija gondolu, niče i najveći zabavni park\nDefinitivno zabranjene: Od januara 2020. godine Beograd bez plastičnih…\n„Glavnu ulogu u rešenju o KiM imaju BG i PR, ne EU“\n„Sve fasade biće uređene, posebno fasada na uglu sa Ulicom Cara Lazara“, istakao je gradski menadžer.\nVesić je istakao da su održani sastanci sa predstavnicima skupštine stanara, ugostiteljima i ljudima koji imaju radnje i postignuti dogovori kako da im se pomogne tokom četiri meseca, jer se svakom rekonstrukcijom ometa život ljudi.\nGradski menadžer je najavio da sledeće godine počinje rekonstrukcija garaže Obilićev venac i da je predviđeno 220 novih garažnih mesta, a da će početi i izgradnja garaže na Studentskom trgu sa skoro 750 novih garažnih mesta.\nRadnik poginuo u Luci Beograd\nOvo je najjeftiniji grad u Evropi, a evo na kom je mestu…\nLegendarne beogradske kafane: Nekad pisale istoriju, danas…\nNije ni polovina septembra, a u Beogradu se postavlja…


Blokiran pristup Crvenom trgu, uhapšeno 55 aktivista - Vijesti.me\nBlokiran pristup Crvenom trgu, uhapšeno 55 aktivista\nOko 55 ljudi uhapšeno je danas kod ulaza na moskovski Crveni trg gdje su planirane demonstracije protiv ruskog premijera Vladimira Putina, saopštila je policija.\nOpozicioni aktivisti pozvali su pristalice da u šetnji oko Crvenog trga nose bijele trake koje su postale simbol protesta protiv Putina i politike koju je vodio tokom 12 godina na vlasti.\nKada je policija zatvorila Crveni trg kod Kremlja, oko 300 demonstranata se okupilo kod ulaza na trg. Protestni skup je preko društvenih mreža zakazan na "nultom kilometru", tački odakle se mjere sve distance u Moskvi.\nRuska policija je saopštila da je Crveni trg zatvoren, navodeći da je takvu odluku donijelo obezbjeđenje Kremlja.\nDržeći se za ruke demonstranti su obrazovali krug i uzvikivali "Ovo je naš grad", "Rusija će biti slobodna" i "Rusija bez Putina".\nPošto su neki od demonstranata zahtijevali da im se dopusti ulazak na Crveni trg, policija ih je okružila i poslije sprovela u autobuse.\nU posljednjih nekoliko dana Putinovi protivnici su preko društvene mreže Fejsbuk, u poruci pod naslovom "Bijeli trg", pozvali pripadnike opozicije da se danas okupe na Crvenom trgu, a obećanje da će skupu prisustvovati dalo je skoro 4.000 ljudi.\nJuče je u Moskvi i Sankt Peterburgu na demonstracijama, za koje policija nije izdala dozvolu, uhapšeno više od 80 ljudi. Učesnici tog skupa, održanog 31. marta, zatražili su poštovanje 31. člana ruskog Ustava, kojim se garantuje pravo na okupljanje.\nChuck Norris 6 godina i 8 mjeseci\nOvo je smijesno.. Juce 80 protestanata uhapseno u Moskvi i St. Petersburgu. To su gradovi koji sa zajedno i sa okolinom imaju oko 23 miliona ljudi. Smijesno Sve se vidjelo na izborima, a sad shhh!


Svetska banka odobrila Srbiji tri kredita vrednosti od 225,7 miliona evra\nIzvor\tN1\tmart 22, 2018\nKonkretna korist od prvog kredita od 160,6 miliona evra biće, kako je istaknuto, u tome što će zaposleni u javnoj upravi u Srbiji dobijati istu platu za isti posao. EPS, Srbijagas i Železnica Srbije smanjiće troškove a povećati prihode, dok će 70.000 domaćinstava dobiti podršku kroz program za korisnike koji nisu u mogućnosti da plaćaju račune za električnu energiju. "Kada je u pitanju upravljanje javnim rashodima, glavni problem s kojim se Srbija danas suočava jeste kako unaprediti kvalitet javnih usluga a da se pri tome javna potrošnja drži pod kontrolom. Mere će između ostalog uključivati promenu komplikovanog sistema plata u javnom sektoru i povećanje njihove transparentnosti i ujednačenosti", ukazala je Svetska banka. Dodaje se da će sadašnji sistem, koji reguliše 16 zakona, 18 osnovica za obračun i isplatu plata, te oko 600 koeficijenata, biti zamenjen jednostavnijim i koherentanijim sistemom koji će regulisati jedan zakon, 13 platnih grupa i devet platnih razreda. Zajam Svetske banke za razvojnu politiku u oblasti javnih rashoda i javnih komunalnih preduzeća pomoći će da EPS približi cene električne energije za garantovano snabdevanje tržišnim cenama, sa 64 odsto na kraju 2014. na 80 odsto na kraju 2018. godine, uz uslov analize finansijskog stanja preduzeća i adekvatnosti sredstava neophodnih za investicije. Očekuje se da će biti povećan ukupan broj korisnika programa zaštite energetski ugroženog potrošača sa 60.600 domaćinstava u 2014. (od čega su 27 odsto domaćinstva sa ženskom glavom porodice) na 70.000 domaćinstava u 2018. (od čega je 30 odsto domaćinstava sa ženskom glavom porodice). Zajmom će biti podržana nastojanja u EPS-u da se postigne optimalan broj zaposlenih uz cilj da se poveća nivo obučenosti zaposlenih. U Srbijagasu projekat će podržati povećanje stope naplate računa sa 80 odsto koliko je iznosila 2015. na 87 odsto, zatim da Srbijagas u 2018. usvoji desetogodišnji plan za operatera transportnog sistema gasa, kao i petogodišnji plan razvoja za operatera distributivnog sistema. U sektoru saobraćaja pozajmica Svetske banke će pomoći da se smanji direktna budžetska podrška za poslovanje železničkih preduzeća sa 13,5 milijardi dinara koliko je iznosila u 2015. na 11 milijardi u 2018, kao i da se podigne produktivnost rada i unapredi iskorišćenost kapaciteta. Optimizacija broja zaposlenih trebalo bi da dovede do smanjenja godišnje sume izdvajanja za plate zaposlenih u železnicama u 2018. za 25 odsto u odnosu na iznos u 2015. godini. Drugi kredit Svetske banke od 40,1 milion evra omogućiće bolje funkcionisanje državnih finansijskih i razvojno-finansijskih institucija, a najveći deo biće iskorišćen za bolje funkcionisanje Poštanske štedionice. Od trećeg kredita, namenjenog zdravstu, u vrednosti od 25 miliona evra, u Vojvodini će biti instalirana dva linearna akceleratora i uredjaj za kompjuterizovanu tomografiju, a u celoj Srbiji biće obezbedjen standardizovan kvalitet u lečenju raka.\n« 20 zdravstvenih ustanova u Srbiji je u blokadi, dok je još oko tridesetak preopterećeno dugovanjima i preti im zaplena imovine Danas počinje isplata studentskih kredita i stipendija »


Sa niškog aerodroma letovi za 7 destinacija › Made-in-Germany.rs\nSa niškog Aerodroma „Konstantin Veliki“ trenutno je moguće leteti ka 7 destinacija. Avio-kompanija Viz er leti za Dortmund, Memingem i Bazel, Rajan er ima linije za Bergamo, Stokholm i Beč, dok Er Srbije putnike prevozi za Frankfurt.\nInače, prva polovina ove godine je za poslovanje niškog aerodroma bila veoma loša. Do sada je kroz ovu vazdušnu luku prošlo oko 133.000 putnika, a prognoze govore da će do kraja 2021. njihov broj dostići cifru od oko 140.000, što je znatno manje nego u prošloj godini.\nPrema rečima Dušana Kneževića, direktora niškog aerodroma, pored postojećih letova ka 7 destinacija, u narednom periodu se očekuje uvođenje još novih avio-linija.\n– Za neki dan očekujemo da se uspostavi linija ka Malmeu, a objavljene su i linije u javnom interesu od strane Vlade Republike Srbije, i očekujemo da te nove destinacije krenu od januara – najavio je Knežević za TV Prvu.\nOd MiG na 17/12/2021 / AKTUELNO / Ostavite komentar


Promocija srebrne regate na Međunarodnom sajmu turizma u Beogradu | Drinska regata 2018\nPromocija srebrne regate na Međunarodnom sajmu turizma u Beogradu Reviewed by urednik on 01/03/2018 .\nNa 40. Međunarodnom sajmu turizma u Beogradu koji se održao…\nTags: 25. Drina Regatta, 25. Drinska regata, Bajina Bašta, Drina Regatta, Drina, srebrna regata, srebrni jubilej, Podrinje, river Drina, Serbia, Srbija, West Serbia, zvanicne majice\nNa 40. Međunarodnom sajmu turizma u Beogradu koji se održao od 22. do 25. februara uspešno je predstavljena kompletna ponuda destinacije Tara Drina Bajina Bašta. Na štandu Bajine Bašte od 66 kvadrata u okviru sajamskog prostora Turističke organizacije regija Zapadna Srbija prezentovali su se svi najvažniji subjekti iz turizma naše opštine. Najveći sajam u ovom delu Evrope smo iskoristili i za promociju jubilarne 25. Drinske regate koja će se ove godine održati od 18. do 22. jula.\nDražen Žerić Žera, frontmen grupe Crvena Jabuka, proveo je duže vreme na našem štandu družeći se sa posetiocima a njemu je uručena i prva zvanična majica 25. Drinske regate. Ovaj sajam je iskorišćen da se predstavi deo programa srebrne Drinske regate, prikaže nova video najava manifestacije kao i da se objavi puštanje u prodaju prve kolekcije zvaničnih majica 25. Drinske regate.\nNa Sajmu je tokom promocije 25. Drinske regate poseban akcenat stavljen na bezbednost a svim posetiocima štanda su deljeni flajeri sa obaveznim uputstvima za sve učesnike regate koja su ove godine detaljno usaglašena sa predstavnicima Odseka za inspekcijske poslove bezbednosti plovidbe Ministarstva građevinarstva, saobraćaja i infrastrukture. Flajer je sa jedne strane sadržao detaljno obavezno uputstvo a sa druge najavu 25. Drinske regate sa sloganom „25 godina na najlepših 25 kilometara“.


Kina odbija međunarodnu istragu o poreklu koronavirusa - Aktuelnosti US\nKina je odbacila zahteve za sprovođenje nezavisne međunarodne istrage o poreklu novog korona virusa koji se iz te zemlje raširio po svetu. Pretpostavlja se da je zaraza koronavirusom potekla sa pijace iz kineskog grada Vuhana na kojoj se prodaju razne životinje.\nDiplomata Kine u Velikoj Britaniji Čen Ven rekla je za BBC da su takvi zahtevi “politički motivisani” i da bi njihovo ispunjenje skrenulo “ne samo pažnju nego i resurse” Kine s borbe protiv koronavirusa.\nGotovo od početka epidemije postoje pozivi da se međunarodnim istražiteljima omogući ulazak u Kinu da utvrde kako je počela zaraza.\nTags: kinaKoronaMedjunarodna istragaPoreklo virusa\nTrump želi Kimu dobro zdravlje, ne veruje CNN-u


PAŽLJIVO PIŠITE: Zbog ovih Fejsbuk statusa su završili iza rešetaka : Nadlanu.com\nPAŽLJIVO PIŠITE: Zbog ovih Fejsbuk statusa su završili iza rešetaka\nObjavljeno 30. maj 2014. / 08:54:20\nOni su juče pušteni da se brane sa slobode, tek ih čeka suđenje, za kako se tvrdi, počinjeno krivično delo širenja panike i nereda. Zaprećena kazna je od šest meseci do pet godina zatvora.\n“Blic” je imao uvid u napise koje su nadležni organi ocenili kao krivično delo. I. M. je, komentarišući navode da ima 12 mrtvih u Obrenovcu, napisao da je “pronađeno 250 mrtvih, a sinoć preko noći još 98”, T. P. da je samo u prvom danu poplave bilo preko 300 mrtvih, a da se broj uvećao. M. K. je napisao da mu je kolega sa fakulteta rekao da na hiljade tela pluta Obrenovcem i da je do pogibije došlo jer nije isključena struja...\nPosredi jesu natpisi neprijatne sadržine. Međutim, da li su građani na svom privatnom Fejsbuk profilu, koji pritom nije dostupan čak ni svakome ko ima kompjuter, samo jer su napisali nešto što su čuli, počinili krivično delo i to takvih razmera da dopadnu zatvora. U tužilaštvu za “Blic” tvrde da nije posredi cenzura jer se ona ogleda u “filtraciji saobraćaja”, to jest zabranjivanjem pristupu određenim sadržajima. Trojica građana se terete na osnovu člana 343 stav 2 Krivičnog zakona u kojem stoji da onaj ko iznošenjem lažnih vesti “izazove paniku ili teže narušavanje javnog reda ili mira”... biće kažnjen...\nNa pitanje “Blica” koje je vidljivo delo nastalo nakon njihovih napisa, u tužilaštvu kažu da je “samo stavljanje napisa dovoljno za postojanje sumnje za ovo krivično delo”.\n- Ovo je krivično delo u pokušaju. Ne mora da dođe do nastupanja panike jer bi to bilo svršeno krivično delo - navode u tužilaštvu.\nOSLONAC U TEŠKIM SITUACIJAMA: Ko su najsmireniji znaci…\nNEKOLIKO DELOTVORNIH NAČINA: Savladajte strah od šprica i…\nŽELELI DA IZBEGNU PANIKU: Kineski safari park nedelju dana…\nZamoljen da pojasni član 343 KZ, poverenik Rodoljub Šabić međutim, kaže da ocene o postojanju sumnje, a pogotovo o postojanju dela, moraju da se zasnivaju na stvarnim, a ne na pretpostavljenim posledicama.\n-Nije dakle reč o mogućem izazivanju panike odnosno ometanju aktivnosti državnih organa, već je potrebno da te posledice stvarno nastupe - poručuje Šabić i dodaje da ne želi da dovodi u pitanje prerogative tužilaštva i suda.\nBez reakcije na pretnje nasiljem\nDanima nema zvanične reakcije nadleženih na pojedine napise na društvenim mrežama kojima se širi mržnja i upućuju pretnje fizičkim nasiljem. Jedan od takvih postova, a koji se širi društvenim mrežama pripada Petru Paniću Pani, nekadašnjem telohranitelju Vojislava Šešelja, koji iza sebe ima i premlaćivanje advokata Nikole Barovića. U postu koji zbog vulgarnosti ne prenosimo, Panić onima koji su pisali o mrtvima tokom poplava, između ostalog, piše: ...“Drugarice u sobi će ti biti čedomorke i narkomanke koje će da te prebiju... pileći mozgu”.\nPREVAZIŠLI SVE NESUGLASICE: Olivera Konatar sa ćerkicom…


Uspomene na Srpsku ligu – Vesti FKMS Radija\nUspomene na Srpsku ligu\nRevijalnom utakmicom na gradskom stadionu danas se obeležava mali jubilej – pet godina od plasmana Timočanina u Srpsku ligu.\nPovodom obeležavanja pet godina od plasmana Timočanina u Srpsku fudbalsku ligu, na kraju sezone 2012-2013. danas će na gradskom stadionu biti odigrana revijalna utakmica. U organizaciji sekcije veterana kluba, meč će odigrati dve ekipe sastavljene od igrača koji su pre pet godina ostvarili jedan od većih uspeha u novijoj istoriji Timočanina.\nKako je najavljeno, timove “plavih” i “belih” predvodiće Milun Sakić, trener koji je uveo Timočanin u srpskoligaško društvo i Branko Božović, koji je sa klupe predvodio knjaževački klub tokom dve sezone u Srpskoj ligi. Revijalna utakmica na gradskom stadionu igra se od 16 časova i 30 minuta.\nPrethodnoOdbojkašice sezonu počinju protiv prvoligaša\nSledećeVečeras promocija “Poslednjeg traga Hiperboreje”


Buš: Teroristi su načinili Irak svojim centralnim frontom i Sjedinjene Države to ne mogu da dozvole\nPredsednik Buš je rekao da su teroristi načinili Irak svojim centralnim frontom i da Sjedinjene Države to ne mogu da dozvole. Američki predsednik je rekao da rat protiv terorizma neće biti lak i da će u njemu biti žrtava, ali je naglasio da je u tom ratu bitna pobeda.\n«Cilj nam je da pobedimo teroriste i njihove saveznike u centru njihove moći, tako da ćemo pobediti neprijatelja u Iraku.»\nObraćajući se grupi pobornika demokratskih ideala u svetu – iz Nacionalne zadužbine za demokratiju – predsednik je danas u Beloj kući govorio i o kritičarima svoje iračke politike. Svima koji kažu da prisustvo Sjedinjenih Država u Iraku samo izaziva veće nasilje i nepotrebnu smrt brojnih iračkih civila, predsednik Buš je odgovorio.\n«Pojedini posmatrači gledaju na posao koji je pred nama i zauzimaju stav samoporažavajućeg pesimizma. To nije opravdano. Svakim nasumičnim bombaškim napadom i sahranom svakog deteta, sve je jasnije da ekstremisti nisu rodoljubi ili nekakvi borci otpora, nego ubice u ratu sa samim iračkim narodom.»\nPredsednik Buš je povezao teroriste koji su izvršili napade u gradovima širom sveta – od Njujorka do Balija, Londona do Šarm el Šeika – sa tiranima iz prošlosti. Podsetio je na one koji su odgovorni za nacistička zverstva, gulage u bivšem Sovjetskom Savezu, «polja smrti» u Kambodži i kinesku Kulturnu revoluciju. Predsednik je rekao da su ekstremisti koji vrše današnje terorističke napade kukavice, koje ubijaju nedužne pripremajući buduće ugnjetavanje. Istakao je da im je namera da porobe cele narode i zaplaše svet.\n«Zlikovci opčinjeni ambicijom i neopterećeni savešću, moraju da se shvate veoma ozbiljno i moramo da ih zaustavimo pre nego što njihovi zločini budu mogli da se umnože.»\nSve je to rečeno u periodu smanjivanja podrške za predsednikovu iračku politiku u ispitivanjima javnog mnjenja i pojačanih kritika na Kapitol Hilu. Budući da referendum o novom iračkom Ustavu treba da se održi za manje od dve nedelje, predsednik Buš udvostručuje napore da razjasni svoje zalaganje za dalje angažovanje u Iraku. Njegovi pomoćnici kažu da je ovim govorom trebalo da se objasni važnost angažmana za američki narod i da se taj narod upozori na moguće žrtve u predstojećoj borbi za slobodu. Predsednik je ukazao i na neke znake napretka, pre svega na sadašnji politički proces u Iraku i obučavanje iračke vojske. Takođe je govorio o nastojanjima da se napadi terorista preduprede, ističući da je deset terorističkih zavera Al kaide otkriveno posle 11. septembra, 2001, od kojih tri u Sjedinjenim Državama.


Завод за заштиту природе Србије - Deca Kosova gosti Zavoda za zaštitu prirode Srbije\nDeca Kosova gosti Zavoda za zaštitu prirode Srbije\nUčenici Srednje tehničke škole iz opštine Srbica, sa Kosova i Metohije, boravili su u Nacionalnom parku Tara, u Tara centru Zavoda za zaštitu prirode Srbije. Za vreme njihovog boravka u okviru programa „Škola u prirodi“ upriličene su različite aktivnosti obrazovnog karaktera, gde su se đaci koji su se inače opredelili za smer zaštite životne sredine, upoznali sa prirodnim lepotama Parka, ali i različitim metodama koje se preduzimaju u njihovoj zaštiti.\nZa vreme njihovog boravka u centru Zavoda na Tari, posetili su ih direktor Zavoda Aleksandar Dragišić i ministar bez portfelja zadužen za Kosovo i Metohiju Aleksandar Vulin.\nDirektor Dragišić iskazao je svoje zadovoljstvo što Zavod ima priliku da ukaže gostoprimstvo takvim gostima kao što su učenici sa Kosova i Metohije, i izrazio očekivanje da će što više takvih gostiju sa Kosova i Metohije biti i ubuduće.\n"Tara je pravi kraj gde deca mogu da o tome najviše da nauče. Drago mi je što i na Kosovu i Metohiji postoji svest o zaštiti prirode i životne sredine kod mladih i nadam se da ćemo preko Kancelarije za Kosovo i Metohiju imati priliku da ugostimo još dece sa tih prostora", rekao je direktor Zavoda za zaštitu prirode Srbije Aleksandar Dragišić.\nU ime učenika, učenica Aleksandra Tomašević zahvalila se na ukazanoj prilici, a još rečiti bio je film koji su izradili o svom boravku na Tari.


Pesma Evrovizije — Tatypolitan\nPost Tagged with: "Pesma Evrovizije"\n“Moje 3″ nisu se plasirale u finale Eurosonga. Bez finala i Hrvatska i Crna Gora. Pesma “Ljubav je svuda” nije prošla tešku konkurenciju u prvom polufinalu. Predstavnice Srbije nastupile su poslednje u prvoj polufinalnoj večeri takmičenja u Malmeu. Mirna, Sara i Nevena otpevale su “Ljubav je svuda” Saše Miloševića Mareta i Marine Tucaković kao [...]\nAktuelno, Muzika, Zabava May 14, 2013 9:07 pm 0 comments\nSara, Nevena i Mirna sutra će u okviru prve polufinalne večeri Pesme Evrovizije nastupiti pod rednim brojem 16. Devojke su izjavile da im je prvi cilj plasman u finale. Srpske predstavnice trenutno zauzimaju 16. mesto na tabeli kladionica sa pesmom “Ljubav je svuda”. Najveća konkurencija u polufinalu biće im danska predstavnica Emeli de Forest [...]\nAktuelno, Muzika, Zabava May 13, 2013 8:38 pm 0 comments


Naslovna Fudbal Eraković produžio ugovor sa Zvezdom!\nJedan od talentovanijih igrača u ekipi Crvene zvezde, Strahinja Eraković, produžio je ugovor sa klubom do 2025. godine.\nOdbrambeni fudbaler koji je ponikao u taboru crveno-bijelih nije krio zadovoljstvo nakon stavljenog parafa.\n– Sigurno da sam danas veoma srećan pošto sam Zvezdino dijete i ovom prilikom bih želio da se zahvalim klubu, svim zaposlenima, svojim saigračima i stručnom štabu na ukazanom povjerenju i na tome što ću biti deo crveno-beijele porodice do 2025. godine – istakao je Eraković.\nSada već standardni član reprezentacije Srbije sa uspjehom je branio boje Crvene zvezde i u mlađim kategorijama, čemu svjedoči i osvojena Omladinska liga Srbije.\n– Dosta puta sam ponovio od kada sam došao u Crvenu zvezdu da je san svakog djeteta iz Omladinske škole Crvene zvezde da potpiše ugovor, ja sam imao tu čast i da produžim saradnju, međutim neću stati ovdje i nadam se da ćemo ostvariti velike uspjehe ove sezone, ali i narednih. Zahvalan sam na povjerenju, kapitenskoj traci, ali vjerujem da je ovo samo početak. Nadam se da ću imati ponovo priliku da budem kapiten i da što više puta startujem utakmice kao i da odigram veliki broj evropskih mečeva – dodao je Eraković.\nZa kraj istakao je koja mu je neostvarena želja u crveno-bijelom dresu.\nPodsjetimo, Dejan Stanković ukazao je veliko povjerenje Erakoviću, kada mu je na utakmici protiv Novog Pazara dao kapitensku traku i tako postao najmlađi kapiten u istoriji Crvene zvezde.\nPrethodni tekstAntonio Ridiger napušta Čelsi!\nSljedeći tekstReal i Barsa žele vezistu Lestera\nStasa 25/10/21 20:53 At Ponedjeljak, 25 Oktobra 2021, 20:53\nDobra odluka Zvezdi je Erakovic dosta dobra i jaka snaga\nATP kup: Izašao raspored turnira, poznato protiv koga Srbija startuje\nTenis M.B. - 8/12/21 19:08 0\nTrener Intera ispisao istoriju Serije A\nM.V. - 26/07/21 13:07 4\nA.D. - 7/11/20 14:35 6


Uručeni ključevi stanova za 32 porodice poginulih boraca i ratne vojne invalide | Zvornik Danas\non: 06. јула 2016 In: izbor urednika, naslovna, VIJESTI, Zvornik\nZVORNIK – Ministar rada i boračko-invalidske zaštite Republike Srpske, Milenko Savanović, i gradonačelnik Zvornika, Zoran Stevanović, uručili su danas rješenja i ključeve za stanove za 32 porodice poginulih boraca i ratne vojne invalide od 1 do 4 kategorije u novoizgrađenoj zgradi u Zvorniku.\nIzgradnju zgrade zajedno su finansirali Vlada Republike Srpske i Grad Zvornik. Ukupno je izdvojeno 1.115.000 KM od čega je učešće Grada Zvornik 25 posto.\nMinistar Savanović je istakao je da su stanovi dodijeljeni u okviru programa stambenog zbrinjavanja 2008-2016 godina.\n– Vlada Republike Srpske je krajem 2007. godine raspisala konkurs za dodjelu i izgradnju stanova i nepovratnih novčanih sredstava. Grad Zvornik je do sada riješio 223 korisnika stanovanja i to 76 izgradnjom stambenih jedinica, a 147 nepovratnim novčanim sredstvima do 8.000 KM. U grad Zvornik je, i kada se pogleda period od 1999. od kada traje ovaj program, utrošeno po svim osnovama, uključujući i socijalno zbrinjavanje i zapošljavanje preko Zavoda, akcionih planova zapošljavljanja, rješavanja statusa radnika koji su u procesu privatizacije, likvidacije i stečaja ostali bez posla, uloženo oko 11.118.000 KM – rekao je Savanović.\nOn je najavio da će vrlo brzo biti donesena nova Uredba kojom će biti obuhvaćeni svi oni koji se iz opravdanih razloga nisu prijavili krajem 2007. godine na program stambenog zbrinjavanja.\n– Ja se nadam da ćemo do 2018. godine završiti program stambenog zbrinjavanja najugroženijih kategorija. Mislim da je to jedan veliki program i jedan human program i to je odgovornost institucija Republike Srpske, prevashodno Vlade i svih institucija koje su se potrudile i mimo svojih mogućnosti da se riješe status ovih kategorija. Vlada Republike Srpske od 2006. godine utrošila oko 95.000.000 KM za stambeno zbrinjavanje porodica poginulih boraca i ratnih vojnih invalida od 1 do 4 kategorije. Ako se uzme period od 1999. godine, Vlada je izdvojila 147.880.000 KM za zbrinjavanje 8.026 korisnika od čega je izgrađeno 3.254 stanova, a nepovratna sredstva dobilo je 4.772 korisnika – istakao je Savanović.\nStevanović je istakao da je na ovaj način zaključen spisak porodica i ratnih vojnih invalida koji su po programu 2008-2016. godina stekli pravo na stambeno zbrinjavanje.\n– Prema onome što mi vidimo na terenu, još ima porodica koje zaslužuju taj status i to bi novim programom trebalo biti riješeno. Zahvalan sam svim porodicama i ratnim vojnim invalidima na strpljenju. Željeli smo da riješimo i pitanje kotlovnice i slobodno smijem reći da ovaj objekat ima najbolje riješen sistem grijanja od svih zgrada koje su do sada napravljene u Zvorniku. Mi ćemo se potruditi da ove porodice što prije izvrše otkup i što prije stanove prevedu u vlasništvo – naglasio je Stevanović koji je dodao da je Grad Zvornik obezbjedio lokaciju i infrastrukturu za zgradu.\nUručenju ključeva prethodilo je presijecanje vrpce, nakon čega su porodice poginulih boraca i ratni vojni invalidi, te Savanović i Stevanović sa saradnicima obišli stanove i ostale prostorije novoizgrađene zgrade.\nOznake: porodice poginulih boracastambeno zbrinjavanjezvornik


PIC se oglasio o Dodikovim izjavama: Oružane snage se ne mogu dovoditi u pitanje\nREAKCIJE Rusija nije podržala izjavu\nUpravni odbor Vijeća za provedbu mira nedvosmisleno potvrđuje da Oružane snage BiH predstavljaju ključni element stabilnosti, kohezije i sigurnosti Bosne i Hercegovine te podržava ulogu koju one imaju, kako u Bosni i Hercegovini tako i u nekoliko međunarodnih mirovnih misija.\n- Predsjedništvo BiH je vrhovni komandant Oružanih snaga BiH i svi članovi Predsjedništva BiH imaju zakonsku obavezu osigurati funkcioniranje Oružanih snaga BiH, što je isključiva nadležnost države te ih ni na koji način ne mogu dovoditi u pitanje - naglasili su.\nRusija nije podržala ovu izjavu ambasadora u Upravnom odboru PIC-a.\nMilorad Dodik je u nedjelju na obilježavanju godišnjice Trećeg pješadijskog puka Oružanih snaga BiH, između ostalog, ustvrdio da je bila greška odluka o ukidanju Vojske Republike Srpske, a pod pritiskom međunarodnog faktora formiranje Oružanih snaga BiH.\nPIC Milorad Dodik Oružane snage\nSDA: Zašto PIC nije smogao snage da kaže istinu\nPIC: Sve strane da se suzdrže od daljih polarizirajućih poteza i retorike\nAmbasadori PIC-a osudili inicijativu SDA, oštru Dodikovu retoriku, ali i Deklaraciju HNS-a


Preduzeće Soko inžinjering formirano je 1992. godine kao deo preduzeća Soko iz Mostara.\nSoko iz Mostara je bio proizvodna holding kompanija sa mnogo različitih fabrika i sa mnoštvom tehničkog kadra koji je sarađivao sa mnogim naučnim institucijama (Mašinski fakultet u Beogradu, Zagrebu, Sarajevu, Mostaru... Vojno - tehnički institut u Beogradu...), i koji je kroz praksu izgrađivao nova znanja.\nJaka tehnička, ekonomska i menadžerska baza dovela je do formiranja različitih preduzeća sa različitim proizvodnim programima. Jedno od najznačajnijih bilo je Preduzeće za proizvodnju rashladne i klima tehnike. Ovakav veliki sistem imao je predstavništva i tehničke biroe širom bivše Jugoslavije i u inostranstvu. Jedno od najznačajnijih predstavništava sa eksternim tehničkim biroom bilo je u Beogradu.\n1992. godine tehnički i ekonomski kadar koji je egzistirao u Beogradu formirao je samostalnu firmu za proizvodnju rashladne i klima opreme pod nazivom Soko inžinjering. Firma je praktično krenula sa desetak zaposlenih i na temelju svog znanja, iskustva i poslovnih poznanstava, počelo je da radi preduzeće čiji rad se temeljio na tradiciji rada matične firme Soko iz Mostara, ali prilagođeno novim ekonomskim uslovima i novim tehničkim\tdostignućima.


Eben Diskin / Matador Network\nU eri nakon pandemije, ljude će trebati posebno podsticati da se ukrcaju na avion i otisnu na internacionalno putovanje. Avio kompanije kroje nove bezbjednosne i sanitarne mjere sa ciljem da umire svoje putnike, ali i same destinacije moraju stvoriti dodatni podsticaj.\nJapan bi mogao iznijeti ponudu koju je prilično teško odbiti, a podrazumijevala bi pokrivanje i do polovine troškova za putovanje.\nNa nedavno održanoj pres konferenciji, Hiroshi Tabara iz Turističke agencije Japana je reka da Vlada planira odvojiti 12.5 milijardi dolara za program podsticaja turizma koji bi mogao biti pokrenut već u julu ukoliko bi stope zaraze koronavirusom nastavile opadati.\nVlada još uvijek nije iznijela detalje o tome kako bi ovaj program mogao funkcionisati, koji bi troškovi bili pokriveni ili kako bi se ta pomoć podijelila. Trenutno u Japanu vlada zabrana internacionalnih letova, čime je strancima onemogućeno da uđu u ovu zemlju.\nU aprilu, Japan je zabilježio pad turističkih posjeta od čak 99.9% u odnosu na prethodnu godinu, pa je razumljivo zašto su nestrpljivi da što prije ponovo pokrenu turističku industriju. Kao domaćinima, ovogodišnje Olimpijske igre su im trebale donijeti značajne prihode od turizma i različitih investicija. Sada kada je to prolongirano za 2021. godinu, Japanci se nadaju da će uspjeti spasiti ljetnju turističku sezonu. Program naknade troškova nakon ukidanja zabrane putovanja bi bio savršen način za to.\nJapan bi se tako poveo primjerom drugih zemalja koje rade na podsticanju turizma ovog ljeta. Tako je Sicilija prošlog mjeseca objavila novi program koji bi putnicima nadoknadio dio troškova – polovinu leta i trećinu hotelskog smještaja.\n2020 izolacija japan koronavirus ljeto Olimpijada pandemija putovanja svijet turizam


Telekom kupio još jednog kablovskog operatora\nRadio 021\t05.07.2019 20:36\nTelekom je prethodnih meseci kupio i kablovsko-distributivne operatere Kopernikus tehnolodži, Radijus vektor, Avcom i Masko.\nPodsećamo da država Srbija kao vlasnik 58 odsto nacionalnog operatora Telekom i 4.860.000 malih akcionara neće dobiti svoj deo kolača od ostvarenog profita u prošloj godini nakon uspešnog poslovanja, kako tvrde u toj kompaniji, jer je Skupština akcionara potvrdila da se dobit ne deli, pošto će sledeće dve godine "biti godine velikih investicija".\nUloženo je 195 miliona evra u Kopernikus, 108 miliona evra u Radijus vektor i 12,5 miliona evra u Avkom. Dug Telekoma je zbog tih kupovina udvostručen i iznosi preko 700 miliona evra, zbog čega se u javnosti sve češće čuju kritike da se to javno preduzeće nepotrebno zadužuje, kako bi kupovalo medije i kablovske operatore.\nNakon tih investicija, Vlada Srbije, koja zastupa državu, donela je odluku da se odrekne dividende, a to je i potvrđeno na Skupštini akcionara. Kada se država odrekne dividende koja puni budžet, tada ni mali akcionari ne mogu da ih dobiju.


Mediji u regionu i svijetu o rušenju crkve iz avlije Fate Orlović (video) » pressing.ba\nMediji u regionu i svijetu o rušenju crkve iz avlije Fate Orlović (video)\nVeliki broj medija ne samo u BiH nego u regionu i svijetu prenio je vijest o rušenu crkve iz avlije Fate Orlović koja je bespravno izgrađena prije više od 20 godina.\n06.06.2021 u 10:44\nFata Orlović 20 godina traži uklanjanje crkve iz svog dvorišta, o čemu je Evropski sud za ljudska prava u Strasbourgu donio i presudu, no realizacija te odluke dugo je bila na čekanju, prenio je Balkans Al Jazeera.\nHrvatski mediji index.hr, Jutarnji list, Večernjak i brojni drugi mediiji ističu kako se nana Fata izborila za svoja prava i koja je konačno dočekala pravdu.\nFata Orlović (78) postala je simbolom borbe za povratak protjeranih u prijeratne domove ali i stradanja Bošnjaka u istočnoj Bosni gdje su snage bosanskih Srba počinile najgore ratne zločine, uključujući genocid u Srebrenici 1995. godine, ističe Jutarnji list.\nSrbijanski Kurir je istakao kako je "rušenje crkve propraćeno aplauzom", dok je Blic naglasio da je ovo samo "epilog spora dugog 20 godina".\nSama nana Fata je istakla "kako je iscrpljena i da joj je ovo najteži dan u životu".\nPodsjetimo, Sud za ljudska prava u Strasbourgu je donio presudu 2019.godine da se najkasnije do aprila 2021.godine crkva mora izmjestiti iz avlije Fate Orlović, što je na kraju učinjeno ipak početkom juna.


LEKARSKA KOMORA SRBIJE TRAŽI DA SE ZDRAVSTVO IZUZME IZ SOLIDARNOG POREZA\nLekarska komora Srbije i sindikati i udruženja zdravstvenih radnika zatražili su danas od Vlade Srbije da izuzme lekare i ostale zaposlene u zdravstvu od obaveze solidarnog oporezivanja zarada većih od 60.000 dinara.\nTo su u zajedničkom saopštenju zatražili Lekarska komora, Sindikat lekara i farmaceuta Srbije, Sindikat zaposlenih u zdravstvu i socijalnoj zaštiti, Granski sindikat zdravstva i socijalne zaštite Nezavisnost i Udruženje lekara opšte/porodične medicine Srbije.\nOd Vlade Srbije je zatraženo i da izuzme zdravstvo iz zabrane zapošljavanja u javnom sektoru.\nLekarska komora, sindikati i udruženja zdravstvenih radnika su na sastanku, koji je održan 29. januara, ponovili da odluke Vlade Srbije koje se odnose na zaposlene u sistemu zdravstvene zaštite, donete krajem 2013, mogu imati dugoročno loše posledice kako po sam zdravstveni sistem, tako i po pacijente i zaposlene.\nUkoliko Vlada Srbije ne prihvati zahteve za izuzimanjem od obaveze solidarnog oporezivanja i izuzimanja iz zabrane zapošljavanja, zdravstveni radnici će, kako se ističe, biti prinuđeni da "preduzmu druge zakonom predviđene mogućnosti delovanja".


Vesti, 02.04.2021, 11:00 AM\nHolandska agencija za zaštitu podataka kaznila je Booking.com sa 475.000 evra zato što je prekasno obavestio korisnike da su kriminalci pristupili podacima 4.109 ljudi koji su rezervisali hotelski smeštaj preko veb sajta.\nAutoriteit Persoonsgegevens (AP) je rekla da su kriminalci uspeli da izvuku podatke za prijavljivanje na Booking.com naloge od zaposlenih u 40 hotela u Ujedinjenim Arapskim Emiratima koristeći tehnike socijalnog inženjeringa.\nZatim su dobili pristup podacima, uključujući imena korisnika, adrese, brojeve telefona i detalje o njihovoj rezervaciji. Kriminalci su takođe pristupili podacima o kreditnim karticama 283 osobe, uključujući i sigurnosni kod kreditnih kartica u 97 slučajeva. Pored toga, pokušali su da pribave podatke o kreditnim karticama drugih žrtava predstavljajući se kao zaposleni u Booking.com putem e-maila ili telefona.\nBooking.com je rekao da nije došlo do upada u njegove „interne sisteme (nisu ugroženi ni kod ni baze podataka platforme Booking.com)“, dodajući da je reč o izolovanom incidentu koji je uticao na 40 hotela u UAE gde su partneri sajta kriminalcima dali podatke za prijavljivanje na Booking.com naloge.\nKonkretno, prema izveštaju AP-a “nepoznata treća strana je dobila pristup Booking.com Extranetu, gde se partneri sajta prijavljuju da bi pribavili potrebne detalje o rezervaciji gostiju“.\nAP je dodala da podaci koji su se čuvali u Extranetu uključuju imena, prezimena, adrese, brojeve telefona, datume prijavljivanja i odjave, ukupnu cenu, brojeve rezervacija, celokupnu prepisku između hotela i gostiju i za 283 korisnika usluga i detalje o njihovim platnim karticama.\nBookingu je izrečena novčana kazna u iznosu od 475.000 eura zbog kasne prijave incidenta. AP je rekla da je kompanija obaveštena o curenju podataka 13. januara 2019. godine, ali da to nije prijavila nadzornom organu do 7. februara.\nPrema članu 33 Evropske opšte uredbe o zaštiti podataka, kompanije su obavezne da prijave „curenje podataka“ u roku od 72 sata.\nSami kupci obavešteni su tek 4. februara 2019. godine. Međutim, agencija za zaštitu podataka je rekla da je Booking ipak preduzeo i druge mere kako bi smanjio štetu, uključujući ponudu za nadoknadu štete kupcima koji su ostali bez novca.\nBooking.com je rekao da od tog incidenta “sprovode mere za podizanje svesti i edukovanje partnera i zaposlenih”, sa ciljem dalje “optimizacije brzine i efikasnosti internih kanala izveštavanja”.\nSedište Bookinga je u Amsterdamu, otuda i presuda holandskog tela za zaštitu podataka. Međutim, AP je rekla da je sarađivala sa drugim evropskim regulatornim organima za zaštitu privatnosti, i da je reč o “međunarodnoj istrazi”.


BEOGRAD – Ministarka kulture i informisanja Maja Gojković uputila je danas telegram saučešća porodici Minje Subote, u kojem je navela da je sa velikom tugom primila vest o smrti ovog voditelja, saopšteno je danas iz Ministarstva kulture.\n„Sa velikom tugom sam primila vest o smrti Minje Subote. Kulturna i muzička scena Srbije ostale su bez čoveka koji je svoj život i stvaralaštvo posvetio muzici. Ostaće upamćen po svom detinjastom duhu i mladalačkoj energiji zahvaljujući decenijama koje su obeležene njegovim pasioniranim stvaranjem i komponovanjem za najmlađe“, navela je Gojković u saopštenju.\nPrema rečima Gojković, legendarni „Muzički tobogan“ uz koji su odrastale čitave generacije dece neraskidivo ide uz njegovo ime – čoveka koji je u sebi nosio ljubav prema muzici i lice koje je obeležilo tadašnju Televiziju Beograd.\n„Prepoznatljiv po svojoj jednostavnosti, žaru za pesmom, igrom i životom, pamtićemo ga kao simbola jednog vremena zahvaljujući čijoj su vanrednoj posvećenosti i radu sa najmlađima, stvoreni trajni mostovi među generacijama sa svih prostora bivše Jugoslavije. U ime Ministarstva kulture i informisanja i svoje lično ime upućujem izraze najiskrenijeg saučešća“, poručila je Gojković.


Za olimpijsko zlato 35.00 evra | Ćaskanja\nZa olimpijsko zlato 35.00 evra\nVlada Srbije uredbom je odrešila nove iznose nacionalnih penzija sportistima i trenerima u seniorskim A reprezentacijama koji osvoje medalje na olimpijadama, paraolimpijskim igrama, svetskim i evropskim prvenstvima, a za svaku osvojenu medalju dobiće od 10.000 do 35.00 evra.\nUredba, koja će stupiti na snagu krajem sledeće nedelje, odnosi se i na učesnike paraolimpijskih igara, osvajače teniskih Dejvis i FED kupova, kao i na sportiste koji postignu svetski rekord u olimpijskim i paraolimpijskim disciplinama, saznaje FoNet u Ministarstvu omladine i sporta.\nNacionalnu penziju koja će iznositi tri prosečne plate u Srbiji za mesec decembar prethodne godine, dobijaće osvajači zlatnih medalja na Olimpijskim i Paraolimpijskim igrama, kao i na Šahovskoj olimpijadi, a od 2,5 plate oni koji osvoje srebrne medalje na tim takmičenjima.\nPenziju od 2,5 prosečne plate dobijaće i sportisti koji dobiju zlatnu medalju na svetskim prvenstvima, ili osvoje Dejvis i FED kup.\nOsvajači bronzane medalje na olimpijadama, paraolimpijadama i šahovskim olimpijadama dobijaće penziju u visini dve prosečne plate u Srbiji, a toliko će imati i osvajači srebrnih medalja na svetskim i zlatnih na evropskim prvenstvima.


Poljska pozvala NATO da poveća vojno prisustvo na istoku Evrope - 25.11.2021, Sputnik Srbija\nPredsednik Poljske Andžej Duda predložio je generalnom sekretaru NATO-a Jensu Stoltenbergu da poveća vojno prisustvo Alijanse na istočnom krilu u svetlu... 25.11.2021, Sputnik Srbija\nMeđu neophodnim merama, Duda je nabrojao „jačanje strateškog posmatranja, vazdušno patroliranje, prikupljanje obaveštajnih podataka i jačanje spremnosti jedinica NATO-a na istočnom krilu“.Kako je naveo, to je neophodno „kako bi se svim mogućim agresorima pokazalo da Alijansa nije samo spremna na odbranu, nego i na zaštitu bezbednosti saveznika sa kojima sarađuje, uključujući i Ukrajinu“.Poljska strahuje od eskalacije na granici sa BelorusijomPrema rečima Dude, on ne vidi neposrednu vojnu pretnju zbog migrantske krize na granici sa Belorusijom.Poljski predsednik je dodao da on uzima u obzir mogućnost pozivanja na član četiri Sporazuma o NATO koji predviđa mogućnost sazivanja Saveta Alijanse ako jedna od članica smatra da postoji pretnja po njenu bezbednost.Takođe je rekao da se Poljska plaši eskalacije situacije na granici sa Belorusijom.„Ovu situaciju (migrantsku krizu) doživljavamo kao provokacije koje, plašimo se, mogu dovesti čak do eskalacije nasilja otvaranjem vatre sa beloruske strane – to mogu učiniti migranti ili beloruske snage“, rekao je Duda.On ocenjuje da su u poslednje vreme ilegalni migranti na granici Poljske donekle promenili taktiku.Stoltenberg, sa svoje strane, smatra da Poljska sama izlazi na kraj sa migrantskom krizom kod svojih granica bez učešća NATO-a.NATO spreman za dijalog sa RusijomNATO je spreman da razgovara sa Rusijom o situaciji oko Ukrajine, rekao je generalni sekretar Alijanse.Kijev i zapadne zemlje u poslednje vreme izražavaju zabrinutost zbog navodnog intenziviranja „agresivnih dejstava“ Rusije kod granica Ukrajine. Kremlj je poručio da Rusija premešta svoje trupe na svojoj teritoriji po svom nahođenju, te da to nikoga ne ugrožava i nikoga ne treba da brine.\nsvet, rusija, politika, ukrajina, nato, poljska, belorusija, svet – politika\nPredsednik Poljske Andžej Duda predložio je generalnom sekretaru NATO-a Jensu Stoltenbergu da poveća vojno prisustvo Alijanse na istočnom krilu u svetlu situacije u Ukrajini.\n„Predložio sam generalnom sekretaru da poveća spremnost snaga NATO-a u tom delu Evrope, na istočnom krilu“, rekao je Duda na pres-konferenciji nakon sastanka sa Stoltenbergom.\nMeđu neophodnim merama, Duda je nabrojao „jačanje strateškog posmatranja, vazdušno patroliranje, prikupljanje obaveštajnih podataka i jačanje spremnosti jedinica NATO-a na istočnom krilu“.\nKako je naveo, to je neophodno „kako bi se svim mogućim agresorima pokazalo da Alijansa nije samo spremna na odbranu, nego i na zaštitu bezbednosti saveznika sa kojima sarađuje, uključujući i Ukrajinu“.\nPoljska strahuje od eskalacije na granici sa Belorusijom\nPrema rečima Dude, on ne vidi neposrednu vojnu pretnju zbog migrantske krize na granici sa Belorusijom.\nPoljski predsednik je dodao da on uzima u obzir mogućnost pozivanja na član četiri Sporazuma o NATO koji predviđa mogućnost sazivanja Saveta Alijanse ako jedna od članica smatra da postoji pretnja po njenu bezbednost.\n„Sada situacija ne odgovara kvalifikacijama člana četiri. Ne postoji neposredna vojna pretnja, nema napada na bilo koju susednu zemlju“, rekao je Duda.\nTakođe je rekao da se Poljska plaši eskalacije situacije na granici sa Belorusijom.\n„Ovu situaciju (migrantsku krizu) doživljavamo kao provokacije koje, plašimo se, mogu dovesti čak do eskalacije nasilja otvaranjem vatre sa beloruske strane – to mogu učiniti migranti ili beloruske snage“, rekao je Duda.\nStoltenberg, sa svoje strane, smatra da Poljska sama izlazi na kraj sa migrantskom krizom kod svojih granica bez učešća NATO-a.\n„Poljska se do sada sama snalazila bez direktnog učešća NATO-a“, konstatovao je generalni sekretar, istakavši da su saveznici solidarni sa Poljskom i da su spremni da razmotre zahteve o podršci ukoliko ih dobiju.\n„Šteta što je Rusija zatvorila kancelarije NATO-a u Moskvi i obustavila rad misije pri NATO-u u Briselu. Spremni smo za dijalog, između ostalog i u okviru Saveta Rusija-NATO, za razgovor o osetljivim pitanjima, uključujući situaciju oko Ukrajine, jer verujemo da je to najbolji način za rešavanje tih pitanja“, poručio je Stoltenberg, dodajući da NATO još nije dobio od Rusije odgovor na predlog Alijanse da se održi sednica Saveta.


Robot Fedor uspeo da se iskrca na Međunarodnu svemirsku stanicu - National Geographic Srbija\nNa Međunarodnu svemirsku stanicu poslati jaka kafa i robot sa veštačkom inteligencijom\n: Kompanija SpaceX poslala je novi teret s opremom i potrepštinama na Međunarodnu svemirsku stanicu (MSS) pomoću već korišćene rakete.\nRobot Fedor, visine 180 centimetara i težine 160 kilograma, prvi je takav robot koji je Rusija poslala u svemir. Kapsula Sojuz MS-14, sa robotom u njoj, poletela je u četvrtak sa ruskog kosmodroma Bajkonur u Kazahstanu. Robot treba da boravi na Međunarodnoj svemirskoj stanici do 7. septembra i da "nauči" da pomaže astronautima u njoj.\n: Može li Međunarodna svemirska stanica (ISS) da postane privatna kompanija kao što želi Bela kuća, koja je saopštila da ne želi da još dugo finansira skupi program agencije NASA, piše Vašington post.\nNASA Svemir Međunarodna svemirska stanica Robot


Transparentnost: Nelogičnosti u izveštajima o finansiranju izborne kampanje | Novosadski informativni portal 021\nU izveštajima se kao zbirni troškovi kampanje navode znatno manji iznosi nego što su iznosi utrošenih sredstava navedeni u stavci "Prihodi". Takođe, u zbiru pojedinih kategorija troškova, kao što su troškovi TV oglašavanja (što inače predstavlja i najveći deo troškova) izostavljeni su značajni iznosi.\nNa primer, za listu "Aleksandar Vučić - za našu decu" navedeno je da su zbirni troškovi oko 181 milion, a troškovi TV oglašavanja 15,5 miliona, koliko je koštao zakup termina na TV B92. U izveštaju, međutim, postoje pojedinačni troškovi emitovanja nekoliko spotova i oglasa, čiji je zbir veći od 350 miliona, ali to nije ušlo u konačno obračun troškova TV oglašavanja. Čak je jedan, pojedinačni trošak, označen kao "1.2.1 Oglas 1 - Usluge oglašavanja - Politički marketing" veći od zbira i iznosi nešto više od 186 miliona.\nS druge strane, pod stavkom prihodi vidi se da je utrošeno svih 460 miliona dobijeno iz javnih izvora i oko 220 miliona sopstvenih sredstava.\nSlično je sa listom SPS-JS - ukupni troškovi su 62 miliona, iako su pobrojani pojedinačni troškovi emitovanja spotova i oglasa u znatno većem iznosu - preko 150 miliona, a kao zbir troškova TV oglašavanja navodi se oko tri miliona.\nS druge strane, u stavci "Prihodi" vidi se da je utrošeno 85 miliona iz javnih izvora, 8,8 miliona iz donacija i 3,6 iz sopstvenih izvora.\n28.08.2020\t• 06:38\nU lazi su kratke noge, zatvor je pravo mesto za lazljive bitange uz obavezno oduzimanje celokupne imovine.


Evropska komisija planira da postepeno ukine carine na uvoz solarnih panela iz Kine\nKolegijum Evropske komisije predložio je da se produže antidamping carine na uvoz solarnih panela za 18 meseci umesto, kako je bilo planirano, 24 meseca sa ciljem postepenog ukidanja.\nOvo je na konferenciji za novinare saopštio Frans Timermans, prvi potpredsednik Evropske komisije. On je rekao da će taj predlog biti poslat na adrese 28 zemalja članica na dalje razmatranje.\nPrema njegovim rečima, na kolegijumu je bilo reči o osetljivoj temi antidamping carina na solarne panele iz Kine koje su uvedene 2013. godine. Kolegijum je doneo zaključak da Evropska unija (EU) bez sumnje ima pravo da zaštiti svoju industriju od nelojalne konkurencije i od uvoza robe po damping ili subvencionisanim cenama.\nČlanovi kolegijuma uzeli su u isto vreme u obzir i da u EU postoje kompanije koje se oslanjaju na uvoz kako bi dobile finalne proizvode i koje zapošljavaju hiljade ljudi. Pored toga, solarna energija je prepoznata kao neophodna kada je reč o ciljevima EU u oblasti zaštite životne sredine i borbe protiv klimatskih promena.\nNakon pažljivog i temeljnog razmatranja opcija i uzimajući u obzir različite interese, kolegijum je predložio da se važeće mere primenjuju u narednih 18 meseci sa ciljem da se postepeno potpuno ukinu. O prestanku primene mera nije bilo više detalja.\n„Postepeno ukidanje mera bi trebalo da omogući da proizvođačima solarnih panela u EU da imaju vremena da se prilagode novoj situaciji,“ rekao je potpredsednik Evropske komisije Timermans.\nAntidamping carine na kineske solarne panele i ćelije uvedene su 2013. godine, a većina zemalja članica EU prošlog meseca se pobunila protiv njihovog produženja za još dve godine. Ograničeni bescarinski uvoz panela je dozvoljen po minimalnoj ceni od 0,56 evra po vatu, a oni koji ovaj dogovor ne poštuju plaćaju antidamping carine u iznosu do 64,9 odsto. Carine na subvencionisane cene su ograničene na 11,5 odsto.\nPristalice ovih mera tvrde da su carine na uvoz omogućile proizvođačima u EU da investiraju i da one nisu ometale razvoj tržišta, javili su mediji. S druge strane, protivnici ovakvih mera iz solarne industrije smatraju da je kraći rok primene mera dobar, iako bi sve solarne ćelije trebalo da budu izuzete u potpunosti od primene mera. Prema njihovom mišljenju, od vitalnog je značaja odrediti šta znači postepeno ukidanje mera.\nOčekuje se da ovaj slučaj bude rešen do 3. marta ove godine.\nTagovi: EU, Evropska komisija, klimatske promene, obnovljivi izvori energije, solarni paneli, zaštita životne sredine\nPočetna » Vesti » OIE » Evropska komisija planira da postepeno ukine carine na uvoz solarnih panela iz Kine


Londonski zoo vrt odbio komičarevu želju da bude bačen lavovima nakon smrti Prolog\nBritanski komičar Riki Džervejs nedavno je rekao da bi volio da bude bačen lavovima nakon smrti, ali je londonski Zoo vrt saopštio da to ipak neće biti moguće.\nDžervejs je tokom gostovanja u emisiji Konana O’Brajena izrazio želju da se lavovi nahrane njime kada umre, jer bi tako “vratio nešto životinjama”.\n“Mi jedemo životinje i uništavamo okruženje pa bih na ovaj način barem nešto uradio”, ispričao je Riki koji je svetsku slavu ostvario hit sitkomom “The Office”.\n“Bilo bi zabavno gledati lica turista kada se ovo debelo, golo i mrtvo telo baci lavovima i kada neki od njih upitaju: je li ovo onaj lik iz “The Office”, ispričao je komičar.\nIpak, njegova želja se po svemu sudeći neće ostvariti jer je predstavnik londonskog Zoo vrta rekao da bi Riki bio previše “hrskavičav” za lavove. On je napomenuo i da se Zoo vrt muči da opstane zbog situacije sa koronavirusom i da su donacije poželjne kako bi životinje mogle da se nahrane obrocima koji ipak nisu ljudski.


23.01.2018 16:50 | Milan Zubović\nBijeljina - Fudbaler Radnika Besim Šerbečiću karijeru će nastaviti u norveškom velikanu Rozenborgu sa kojim je dogovorio saradnju koju će sutra ozvaničiti.\nŠerbečić je napustio kamp reprezentacije BiH u Zenici gdje se sa ostalim igračima spremao za utakmice protiv SAD i Meksika na mini-turneji po Americi i vrati se u Bijeljinu gdje čeka realizaciju ugovora. Prema procjeni specijalizovanog fudbalskog sajta "Transfermarkt" vrijedan je 250.000 evra. Generalni sekretar semberske ekipe Nebojša Tomić nije potvrdio niti demantovao navode o eventualnom transferu.\n- Postoji interesovanje za našeg fudbalera, ali nije u pitanju jedan klub već više njih. Ništa još nije završeno i sve bi trebalo da bude poznato za dva do tri dana. Šerbečić je uz dozvolu napustio kamp reprezentacije BiH i nalazi se sa nama u Bijeljini - izjavio je Tomić.


Zbog istinitog, tačnog i brzog informisanja o korona virusu i vašeg poverenja, sve vesti o pandemiji na Blicu BEZ PRETPLATE\nDok se svet suočava sa pandemijom korona virusa, jedan vid prevencije i pomoći pri usporavanju zaraze svakako je pravovremeno i tačno informisanje svih građana, zbog čega mediji imaju jednu od ključnih uloga i moraju savesno i odgovorno da se ponašaju u skladu sa situacijom.\n"Blic" se izdvojio kao medij kojem se veruje, pogotovo u kriznim situacijama, što pokazuju milionske posete našem portalu preko kojeg ste odlučili da se informišete o svemu vezanim za pandemiju korona virusa.\nKako je "Blic" nedavno pokrenuo i pionirski projekat "Blic premium" za čitaoce iz inostranstva, gde oni koji se pretplate imaju veliki izbor premium sadržaja, doneta je odluka da će sve vesti i informacije koje budemo objavljivali na sa sajtu "Blic.rs" u vezi sa virusom korona biti izuzete iz sistema naplate jer kao savestan, tačan, respektabilan i veoma praćen medij, želimo da doprinesemo tome da do svih naših čitalaca širom sveta stignu proverene i pravoremene informacije. "Blic" ovim želi da savesno učestvuje u borbi usporavanje zaraze i stavljanje situacije pod kontrolu.\nZbog zahtevnog tehničkog zadatka, unapred se izvinjavamo svim čitaocima ukoliko u narednih dan-dva i dalje budu nailazili na "zaključane" tekstove o korona virusu. Hvala na razumevanju.


Vera u sebe kao preduslov za uspeh u sportu | Nova Ekonomija\nKošarkaški klub Mega Basket i Erste Banka potpisali su ugovor o sponzorstvu zahvaljujući kojem je Erste Banka postala partner ovog kluba u narednoj košarkaškoj sezoni. Na ovaj način banka će pružati podršku klubu koji je već duže od dve decenije rasadnik košarkaških talenata i čiji su brojni igrači uspešne karijere nastavili u evropskim ligama, a pojedini postali i zvezde NBA lige.\n„Raduje nas što ovim partnerstvom možemo da doprinesemo daljem razvoju jednog uspešnog kluba, koji je, osim po odličnim sportskim rezultatima, prepoznatljiv i po mnogim danas već proslavljenim košarkašima koji su u njemu stasavali. Upravo su sportisti među najboljim ambasadorima naše zemlje i zadovoljstvo nam je da, u skladu sa našim konceptom „Veruj u sebe“, podržimo mlade nade na početku njihovih sportskih karijera, budući da je vera u sebe podjednako važna za postizanje uspeha u sportu, kao što su to i predani rad i talenat,“ istakla je Aleksandra Kosanović Strižak, direktorka Sektora marketinga i komunikacija Erste Banke.\nGeneralni menadžer Mega Basketa, Goran Ćakić, je istakao važnost podrške Erste Banke u narednom periodu: „Pred nama je još jedna sezona koja će biti puna izazova i iz tog razloga je posebno značajna podrška Erste Banke, koja je prepoznala sve što smo uradili u prethodnim godinama. Verujem da je ovo početak jedne veoma uspešne saradnje za obe strane i da ćemo i u narednoj sezoni opravdati poverenje koje nam je ukazano“.


Izdavanje stanova Markovac - Moja Nekretnina\nMarkovac, Mladenovac, Beograd\nZa koliko se može izdati stan na lokaciji Markovac?\nAktuelna ponuda za izdavanje stanova Markovac\nProsečna cena kada je u pitanju Izdavanje stanova Markovac\nNa teritoriji Markovac u proteklih mesec dana nije objavljen veliki broj nekretnina kako za izdavanje tako i za prodaju. Zbog toga podaci o prosečnoj ceni izdavanja-prodaje nekretnina na ovoj lokaciji nije reprezentativan.\nStanovi za izdavanje Markovac\nTretnutno je u na srpskom tržištu nekretnina u ponudi 0 oglasa za izdavanje stanova Markovac. Ovde ih možete pogledati:\nProcena vrednosti nekretnine Markovac


– “IT manifest” je zajednička izjava 58 kompanija članica Bit Alijanse o segmentima društvenog djelovanja na kojima je potrebno raditi u cilju unapređenja IT industrije Bosne i Hercegovine i društva u cjelini – naglasila je Vučić.\n– Dosadašnji rezultati pokazuju potencijal koji bi se mogao ostvariti pozicioniranjem IT industrije kao jedne od strateških privrednih grana Bosne i Hercegovine koja bi u narednih pet godina mogla zaposliti 6.000 IT stručnjaka i generirati jednu milijardu KM prihoda bosanskohercegovačkoj ekonomiji – rekao je predsjednik Skupštine Bit Alijanse Muamer Bezdrob.\nNa konferenciji je također rečeno da je IT industrija u Bosni i Hercegovini zabilježila snažan rast u pogledu zapošljavanja te ostvarenih prihoda u posljednjih nekoliko godina.\nPrevious Lani bosanski izvoz u Austriju iznosio milijardu i 32 miliona, uvoz 988 miliona KM\nNext Novi detalji špijunskog skandala! Hrvatska glumi prijatelja a čini sve da destabilizuje Bosnu i Hercegovinu (Video)\nNa najnovijoj listi 1000 najbrže rastućih kompanija u Evropi koju je upravo objavio Financial Times po prvi put u historiji našla se i jedna kompanija iz Bosne i Hercegovine. Na listi\nBosanska piletina u Hong Kongu, Emiratima.. u 2018. doći će i do Afrike\nFirme iz peradarskog sektora su imale jako dobru godinu, a od nove očekuju još više • Čeka se izvoz u EU Protekla godina za sektor peradarstva bila je izuzetno


Raspisan Prvi javni poziv za IPARD podsticaje u okviru Mere 7 - AgroFin\nNaslovna IPARD Konkursi Raspisan Prvi javni poziv za IPARD podsticaje u okviru Mere 7\nMinistarstvo poljoprivrede, šumarstva i vodoprivrede – Uprava za agrarna plaćanja raspisalo je Prvi Javni poziv za podnošenje zahteva za odobravanje projekta za IPARD podsticaje za diverzifikaciju poljoprivrednih gazdinstava i razvoj poslovanja.\nPo ovom Javnom pozivu opredeljuju se sredstva u iznosu od 2.352.150.000,00 dinara.\n13) roba koja je predmet investicije potiče iz zemlje koja je data u Prilogu 3 – Lista prihvatljivih zemalja, koji je odštampan uz ovaj pravilnik i čini njegov sastavni deo, osim kada je vrednost robe bez PDV-a ispod praga za korišćenje konkurentnog pregovaračkog postupka;\nPrvi javni poziv za podnošenje zahteva za odobravanje projekta za IPARD podsticaje za diverzifikaciju poljoprivrednih gazdinstava i razvoj poslovanjaПреузми\nPrilog 1 – Lista prihvatljivih investicija i troškova za Prvi javni poziv za Meru 7\nObrazac 2 – Zahtev za odobravanje isplate\nPrilog 4 – Jednostavan poslovni plan\nPrilog 5 – Složeni poslovni plan\nPrilog 6 – Kriterijumi i pokazatelji koji se koriste za procenu ekonomske održivosti podnosioca zahteva i projekta\nAktuelna verzija Pravilnika o IPARD podsticajima za diverzifikaciju poljoprivrednih gazdinstava i razvoj poslovanja\nPotrebna vam je konsalting agencija za IPARD projekte?\nListu AgroFin partnera pogledajte ovde.\nPrethodni tekstBrnabić: Ulaganje u prehrambenu industriju važno za BDP i ekonomski rast\nSledeći tekstNastavljaju se beogradski konkursi za poljoprivredu\nRaspisan Treći javni poziv za IPARD podsticaje za ulaganja u prerađivačke kapacitete\nRaspisan Četvrti javni poziv za IPARD podsticaje za investicije u nabavku novog traktora


Gradiska.com - Održan 19.Svetosavski turnir u stonom tenisu\nU finalu turnira, na kome je nastupilo 27 takmičara iz Gradiške i Banjaluke, Tomaš je rezultatom 3:0 savladao Dragana Babića iz Banja Luke i tako odbranio titulu prošlogodišnjeg pobjednika ovog turnira. U duelu za treće mjesto u kome su snage odmjerili takmičari iz Gradiške, Aleksandar Grandić pobijedio je Aleksandra Obradovića rezultatom 3:2.\nPrvoplasirani Dejan Tomaš kaže da je zadovoljan organizacijom turnira na kojem su se prije svega lijepo družili.\nNa ovom turniru prvi put je učestvovao drugoplasirani Dragan Babić koji je rekao da se stonim tenisom bavi rekreativno. On je inače vrhunski sportista kajakaš, kanuista i rafter koji je prošle godine osvojio treće mjesto na Svjetskom prvenstvu u kajaku na divljim vodama i proglašen je najboljim sportistom Banjaluke u 2016. godini.\nMeđu ovogodišnjim učesnicima je bio i Banjalučanin Jovica Šormaz iz stonoteniskog kluba „Vrbas“ kojem ovo nije prvi dolazak u Donje Podgradce.Ovdje se već neko vrijeme govori o osnivanju kluba. Veliku pomoć očekuju i od stonoteniskog kluba „Vrbas“ iz Banjaluke.\nČlan Organizacionog odbora turnira, Goran Đorđić, naveo je da na području opštine Gradiška ne postoji nijedan stonoteniski klub, te upravo ovakvi turniri imaju cilj da afirmišu ovaj sport. On je ocijenio da je turnir u Donjim Podgradcima najjači stonoteniski turnir na području Gradiške, na kome svake godine nastupa mnoga mladih i talentovanih stonotenisera.\nPobjedniku devetnasestog Svetosavskog turnira u stonom tenisu pripao je pehar i priznanje, a priznanja su dobili drugoplasirani i trećeplasirani igrači, te najmađi igrač turnira. Priznanja su dodjeljena i svim subjektima koji su podržali organizaciju ovog turnira.\nOrganizator devetnaestog Svetosavskog turnira u stonom tenisu je MZ ‘’Donji Podgradci’’, a pokrovitelj opština Gradiška.\nViše iz kategorije: « ŽKK „Kozara“ ambiciozno krenuo u novu sezonu\tU aprilu polumaraton u Gradišci »


PCVesti - DVE GODINE RADA TELENOROVE PRODAVNICE U BEOGRADU\n22. septembar 2009 – Novi Telenorovi postpejd korisnici koji od sutra do 25. septembra potpišu ugovor u Telenorovoj prodavnici u zgradi kompanije u Ulici Omladinskih brigada 90 dobiće na poklon specijalan srebrni broj.\nNove pripejd korisnike očekuje 300 SMS poruka koje mogu da iskoriste u toku tri meseca od dana aktivacije, dok će korisnici Telenor Interneta mogu da iznajme modem besplatno, prilikom čega će platiti samo pretplatu.\nOd sutra, pa u naredna tri dana sve Telenorove korisnike očekuju pokloni.\nNovi koncept interaktivne prodavnice, koji se tiče sadržaja, izgleda samog prodajnog prostora i načina komunikacije sa korisnicima, predstavljen je Beograđanima u 2007. godini, kad je otvorena prva Telenor prodavnica u glavnom gradu. Ovakav koncept kupovine omogućava korisnicima da isprobaju, dodirnu, čuju i vide sve Telenorove usluge i telefone na jednom mestu.\n|Search:Find More About DVE GODINE RADA TELENOROVE PRODAVNICE U BEOGRADU|


Snimak medveda naprskanog sprejom uzbunio stručnjake\nTanjug 3. decembra 2019. 16:45\nLONDON – Snimak koji se pojavio na društvenim mrežama u Rusiji, a koji prikazuje polarnog medveda s oznakom T-34 ispisanom sprejem na njegovom krznu uzbunio je javnost i stručnjake, koji tvrde da ovaj postupak neodgovorne osobe ili više njih može da ometa medveda da se uklopi u okruženje dok lovi.\nPokrenuta je istraga kako bi se ustanovilo gde je sporni video snimljen, prenosi BBC.\nInače, znak T-34 koji je ispisan na leđima medveda odigrao je ključnu ulogu u pobedi sovjetske vojske nad nacističkom Nemačkom u Drugom svetskom ratu.\nSnimak je na Fejsbuku objavio Sergej Kavrij, član Svetske organizacije za zaštitu prirode (WWF). koji je rekao da je taj video podeljen u WhatsApp grupi iz regiona Čukotka i da naučnici koji prate prirodu nikad ne bi obeležili medveda na takav način.\n„Ne znam detalje iz kog regiona, okruga ili okoline je snimljen ovaj snimak. Ako se radi o i vojnoj temi, to je neka vrsta perverznog nepoštovanja istorije“, rekao je Kavrij.\nNaučnici sa Instutita za biološke probleme tvrde da je medved verovatno bio uspavan pre nego je išaran, na šta ukazuje to što su slova iste veličine, kao i da će biti potrebno nekoliko nedelja pre nego što se boja ispere sa krzna.\nRuski mediji spekulišu da je ovaj slučaj povezan sa ljutnjom stanovništva regije Nova zemlja gde su se medvedi ranije pojavljivali i ulazili u objekte.\nKo pre 1 meseca\nSlucaj je za pitanje ko vrsi eksperimente nad zivotinjama i zasto su pobegle iz tajne baze na Antarktiku???


Kineske porodice pokazuju sve veće zahteve za kreditima - Kineski Radio Internacional\nKineske porodice pokazuju sve veće zahteve za kreditima\n2019-10-21 15:35:19 | CRI\nKineske porodice pokazuju snažnu potražnju za potrošačkim kreditima, pokazalo je nedavno istraživanje.\nU 2019. godini, 16,2 procenta kineskih porodica imalo je potražnju za potrošačkim kreditima, 2,5 procentna poena više od stope porodičnog učešća u potrošačkom kreditu, navodi se u izveštaju koji su objavili Jugozapadni univerzitet za finansije i ekonomiju i istraživačka institucija Ant Financial Services Group.\nOko 12,5 odsto porodica u gradovima prvog nivoa i 13,1 odsto porodica u gradovima drugog nivoa imalo je potražnju za potrošačkim kreditima, dok je ta vrednost u gradovima nižeg nivoa iznosila 19,8 odsto.\nPorodice u manje razvijenim gradovima imaju jaču potražnju za potrošačkim kreditima, rekao je Gan Li, profesor sa tog univerziteta.\nPotrošački kredit ima izvanredan efekat na podsticanje rasta porodične potrošnje, što nije pronađeno u investicionom kreditu, navodi se u izveštaju.


Stojanović: Verujem u svoju ekipu, moramo mnogo da radimo! : Nadlanu.com\nStojanović: Verujem u svoju ekipu, moramo mnogo da radimo!\n"Ubeđen sam da imamo kvalitet za najviše domete, ali ništa ne može da se desi preko noći. Uostalom, odigrano je tek pet kola, ostalo je još 25, i sada je suviše rano za neki presek. Još ni polusezona nije gotova", kazao je Stojanović, a prenosi klupski sajt.\nCrvena zvezda nakon pet kola u Super ligi ima 10 bodova i nalazi se na deobi trećeg mesta, dok su Partizan i Čukarički prvi sa po 13.\nCrveno-beli su u nedelju na svom stadionu remizirali sa Donjim Sremom 2:2, a Stojanović je rekao da nije zadovoljan rezultatom, kao i da u sledećoj utakmici od svojih igrača očekuje da pokažu reakciju na taj meč.\n"U nedelju smo pred 40 hiljada navijača, u fenomenalnom ambijentu imali idealnu priliku da pokažemo zrelost i ozbiljnost, međutim nismo, i veoma sam nezadovoljan time. Nismo imali dogovor da se povučemo, već smo u poluvremenu pričali da izađemo da damo drugi i treći gol", kazao je Stojanović.\n"Očekujem da već u narednom duelu pokažu reakciju, ali očekivanja su jedno, a realnost nešto drugo", dodao je on.\nNakon utakmice sa Donjim Sremom, fudbaler Miloš Ninković je rekao da nikada u karijeri nije video ekipu u koju se uvuče toliko straha nakon što primi gol, a Stojanović je kazao da se slaže sa izjavom veznog igrača.\n"Na tome treba mnogo da se radi, jer je to problem psihičke prirode. Strah može da nadvlada samopouzdanje, a samopouzdanje se stiče pobedama", rekao je šef stručnog štaba crveno-belih.\nStojanović je kazao da ne postoji velika razlika između timova u Super ligi i dodao da da je zato potrebno svakom protivniku pristupiti maksimalno ozbiljno.\n"Donji Srem je na papiru bio autsajder, pa smo se opekli. Ne treba nam bolja opomena. Teren je jedino merilo. Mislim da svaki tim ima nekolicinu odličnih i iskusnih fudbalera, da svi vredno treniraju i da je liga ujednačena. Zbog toga svaku utakmicu smatram pođednako važnom, i idem korak po korak", kazao je Stojanović.


Naslovna BIBLIOTEKA Poezija Branko Radičević – prvi srpski romantičarski pesnik\nBranko Radičević stvarao je samo sedam godina, od 1843. do 1850. Iako je njegovo delo obimom neveliko, njegove lirske pesme ušle su u đačke čitanke i srca naraštaja.\nSrpski romantizam je sa zapadnoevropskim u pesništvu delio istu lirsku ushićenost slobodom i nesputanošću osećanja, maštom, divljom prirodom, s tom razlikom što dok nemački i engleski romantičari nalaze inspiraciju za svoja dela u dalekom srednjem veku i egzotičnim istočnjačkim kulturama, naši romatičari pronalaze ne samo teme i motive u narodnom stvaralaštvu, već odatle preuzimaju izraz i jezičku građu. Takođe rodoljublje, slovenoljublje i patriotski zanos karakterišu njihove pesme.\nPortret Branka Radičevića u boji, nepoznatog autora.\nVeran i hrabar Vukov sledbenik\nBranko Radičević je studirao u Beču, i tamo se priključio grupi književnika i filologa koja je bila okupljena oko Vuka Karadžića. Sa oduševljenjem je prihvatio njihove ideje o narodnom jeziku kao osnovi za standardni srpski jezik, uzdizanje i proučavanje narodnog pesničkog svaralaštva.\nVukov Srpski rječnik znao je gotovo napamet, a i sam je za Vuka skupljao rečničku građu i narodne pesme. Svoje pesme pisao je u duhu narodne poezije i narodnog govora, odlučno odbacivši prethodnu racionalističku tradiciju u srpskom stihotvorstvu, koja je podrazumevala okamenjeni izraz, „objektivnost“, didaktični ton, visokoparnost u obradi moralističkih i patriotskih tema.\nUticaj Branka Radičevića na potonje romantičarsko pesništvo\nBio je lirski pesnik u pravom smislu reči, koji nesputano ide za svojim osećanjima i nimalo ga se ne tiče šta će ko o tome da misli. Teme njegovih lirskih pesama su pretežno čulna ljubav, opijenost životom, prirodom, poziv na drugarstvo i svetkovinu života. Nazvan je pesnikom proleća, u dvostrukom smislu: zbog slavljenja probuđene prirode, prirodnosti i mladosti, kao i zbog činjenice da je vesnik novog (romantičarskog) doba u poeziji.\nU kasnijem njegovom stvaralaštvu, zbog bolesti i predosećaja skore smrti, ima i ozbiljnijih, elegičnih tonova. Iz ovog razdoblja najslavnija je njegova pesma Kad mlidija umreti , napisana 1845, a izdata posle pesnikove smrti (umro je 1. jula 1851. godine u Beču) u trećoj zbirci njegovih pesama. Dve zbirke je Branko Radičević izdao za života, dok je treću po nagovoru Vuka Karadžića pesnikov otac iz zaostalih rukopisa objavio 1862. godine.\nS obzirom da je bio prvi pesnik koji raskida sa starom tradicijom, a uspostavlja novu, njegov uticaj je ogroman. Ustanovio je nove pesničke oblike, versifikaciju, ritam, uveo nove teme, promenio dotadašnji ton i način pevanja.\nU drugoj polovini 19. veka njegove zbirke pesama bile su, posle Njegoševog Gorskog vijenca, najčešće izdavana i čitana knjiga među Srbima.\nMuzika napisana na stihove Branka Radičevića\nStihovi Branka Radičevića veoma su melodični, pevljivi, te je on jedan od najpevanijih srpskih pesnika.\nSvakako je najpoznatije Brankovo kolo, sa muzikom komponovanom na odlomak iz Đačkog rastanka, koje se horski peva i igra. Njegov kompozitor je Jovan Paču, i nastalo je povodom prenosa kostiju Branka Radićevića iz Beča na Stražilovo, 1883. godine. Bilo je vrlo popularno i u Jugoslaviji, s obzirom da njegova odsečna, živahna i poletna melodija ide uz Brankove stihove kojima se ljudi iz raznih krajeva bivše nam domovine bratski pozivaju u kolo.\nPredivna i dirljiva sevdalinka Gde si dušo, gde si rano (Ukor), za koju je originalnu muziku napisao Davorin Jenko, i danas se često izvodi. Na istu muzičku temu postoji i moćna intrumentalna rokenrol verzija Radomira Mihailovića Točka.\nKompozitor Kornelije Kovač napisao je muziku na stihove pesme „Mini Karadžić u spomenicu“ (Pjevam danju, pjevam noću), a otpevao ju je Zdravko Čolić.


Srbija među zemljama sa blažim restrikcijama, pokazuje oksfordski indeks lokdauna | EurActiv Serbia\nSrbija među zemljama sa blažim restrikcijama, pokazuje oksfordski indeks lokdauna\nMere ograničenja javnih aktivnosti zbog pandemije razlikuju se u Evropi od zemlje do zemlje. Naučnici sa Oksforda osmisilili su indeks rigoroznosti koji im omogućava da porede ograničenja u pojedinim evropskim državama. U ovom trenutku po oštrini lokdauna prednjači Irska, dok Srbija spada u red zemalja sa blažim ograničenjima.\nU indeksu su mere ograničenja ocenjene od 0 do 100, pri čemu 100 označava gotovo potpuno zatvaranje države, prenela je nemačka televizija NTV.\nPrema kriterijumima na osnovu kojih je indeks sastavljen, do sada je samo Srbija u jednom periodu, od kraja marta do kraja aprila 2020. godine, dostigla najviši stepen lokdauna.\nU tom periodu u Srbiji je bila na snazi potpuna zabrana izlaska ljudi starijih od 65 godina, a i za veliku većinu ostalih građana je važila zabrana izlaska tokom vikenda.\nMeđutim, oštrina mera koje su trenutno na snazi u Srbiji na indeksu britanskih naučnika ocenjena je sa 59, čime spada među zemlje sa blažim ograničenjima javnog života.\nOštrina lokdauna u indeksu je ocenjena na osnovu devet kriterijuma, a to su između ostalih rad škola, ograničenja u kontaktu građana, zabrane ili ograničenja okupljanja i javnih manifestacija, ograničenja putovanja unutar zemlje i putovanja u inostranstvo.\nZbir ocena za mere u pojedinim sferama života čini ukupnu vrednost indeksa. Autori indeksa su, međutim, naglasili da veći ukupan broj poena ne znači da su mere u nekoj nekoj zemlji bolje nego u drugoj, nego samo da je lokdaun stroži, preneo je NTV.\nIndeks pokazuje da su u ovom trenutku najrigoroznije mere ograničenja na snazi u Irskoj, i one su ocenjene ukupnom ocenom 88.\nIrski lokdaun ima prilično tragičan istorijat, pošto je vlada te zemlje u decembru, zbog srazmerno malog broja zaraženih, ponovo dozvolila normalan rad ugostiteljskih objekata i trgovina. Zatim je od Božića broj novozaraženih počeo vrtoglavo da raste pa je Irska sada po oštrini mera protiv pandemije prva u Evropi, a planirano je da one potraju najmanje do početka aprila.\nGotovo rame uz rame sa Irskom, sa merama ograničenja koje su ukupno ocenjene sa 87, nalazi se Holandija. Veoma strog lokdaun, koji je ocenjen sa 86, na snazi je i u pandemijom teško pogođenoj Velikoj Britaniji.\nSledi Portugal sa 84 poena, a odmah za njim Nemačka sa 83. Iako mere ograničenja u Nemačkoj spadaju među najrigoroznije u Evropi, broj novoinficiranih na 100.000 stanovnika u sedam dana (sedmodnevna incidencija) je otprilike dvostruko manji od evropskog proseka, navodi NTV.\nMere zatvaranja koje trenutno važe u Nemačkoj oštrije su od onih koje su važile u prvom talasu pandemije u proleće 2020. godine, kada su po metodologiji indeksa, maksimalno dostigle vrednost 77.\nIndeks pokazuje da su nekim zemljama koje se graniče sa Nemačkom na snazi znatno blaže mere, iako je u njima broj novih slučajeva zaraze znatno veći.\nTako su mere lokdauna u Austriji ocenjene ukupnom ocenom 78, iako je u toj zemlji sedmodnevna incidencija sa više od 100 znatno iznad one u Nemačkoj.\nU Francuskoj sedmodnevna incidencija na 100.000 stanovnika iznosi gotovo 200, ali je francuski lokdaun dobio indeks 64.\nDramatična situacija vlada i u Češkoj, koja je zbog visokog broja novozaraženih i sedmodnevne incidencije koja premašuje 500 proglasila vanredno stanje.\nU Češkoj su zatvorene prodavnice, obavezno je nošenje maski i zabranjen je izlazak noću, ali su autori indeksa ocenili da apeli koje vlasti upućuju građanima nisu preterano stroga mera, pa je indeks lokdauna u toj zemlji 69.\nRelativno blag lokdaun, koji je na ocenjen sa nešto više od 40 u Evropi je na snazi u Estoniji i na Islandu.\nI dok to u slučaju Islanda, koji ima sedmodnevnu incidenciju od svega četiri, deluje opravdano, u Estoniji je u novije vreme broj novozaraženih počeo naglo da raste, i nedeljeni broj zaraženih na 100.000 stanovnika premašuje 340, što je 85 puta više nego na Islandu.\nNa začelju tabele po oštrini lokdauna u Evropi nalaze se Farska ostrva. Iako su deo Danske, autori indeksa su mere koje su uvedene na tim autonomnim ostrvima vrednovali odvojeno i one imaju indeks 28.\nVažeće mere na Farskim ostrvima podrazumevaju ograničenje javnih priredbi na najviše 100 ljudi, a građanima se samo savetuje da prilikom kupovine nose zaštitne maske. Među okruglo 50.000 stanovnika ostrva trenutno je zvanično troje zaraženih, a od kovida-19 je do sada preminula jedna osoba.\nJoš jedna evropska zemlja deli ocenu 28 sa Farskim ostrvima, a to je Belorusija, gde gotovo i nema lokdauna već samo važe ograničenja koja se odnose na javna okupljanja i putovanja u inostranstvo.\nNejasno je, međutim, koliko su te restrikcije povezane sa pandemijom, a koliko sa talasom masovnih protesta protiv predsednika Aleksandra Lukašenka, koji uporno umanjuje opasnost od pandemije i strah od korona virusa naziva "psihozom", navodi NTV.


Stranci kupili nekretnine vrijedne 153 miliona eura – Bankar.me\nOctober 19, 2021 Članci, CRNA GORA, NEKRETNINE, SVE VIJESTI Leave a comment\nZa prvih osam mjeseci ove godine ukupna ulaganja stranih državljana i kompanija u Crnoj Gori iznosila su 524,44 miliona eura, pokazuju novi preliminarni podaci Centralne banke Crne Gore.\nS druge strane, iz zemlje se u istom periodu odlilo čak 210,19 miliona eura – ili 40 odsto ukupnog iznosa – pa neto strane direktne investicije iznose 314,15 miliona eura. Podaci pokazuju da se u kompanije i banke slilo 102,19 miliona eura, interkompanijski dug – odnosno pozajmljivanje novca od matičnih firmi iz inostranstva – čini 214,36 miliona, za nekretnine je dato 153,15 miliona, a na ostala ulaganja odnosi se dodatih 54,73 miliona eura.\nOd 52 države za koje je precizirano kolika su ulaganja njihovih građana u Crnoj Gori, čak 12 ima iznose veće od deset miliona i još 24 sa više od milion eura, dok se na ulaganja iz zemalja koje nisu na listi odnosi 9,96 miliona eura.\nNa vrhu liste zemalja iz kojih je stiglo najviše SDI između januara u kraja avgusta, nalazi se Rusija sa 82,58 miliona eura. Od toga, najveći iznos – 31,46 miliona eura – odnosi se na prodaju nekretnina koje su njihovi državljani kupili u Crnoj Gori, slijedi takozvani interkompanijski dugo od 29,27 miliona, a u ovdašnja preduzeća i banke uložena je četvrtina sredstava, ili 21,6 miliona eura. Druga među ulagačima je Malta, sa iznosom od 70,35 miliona eura, skoro u potpunosti sačinjen od interkompanijskog duga – 70,19 miliona eura. Treća na listi je Srbija sa investicijama od 53,34 miliona eura od kojih se 23,17 miliona odnosi na kupovinu nekretnina u našoj zemlji. Iz Italije, koja je četvrta, ukupno su stigla 41,3 miliona, gdje je 36,38 miliona eura označeno kao povjerljiva informacija o ulaganjima najviše tri investitora u domaća preduzeća odnosno banke.\nNa petom mjestu je Švajcarska sa 40,54 milionom eura, gdje je čak 22,72 miliona interkompanijski dug. Slijede državljani Sjedinjenih Američkih Država sa 22,05 miliona eura, Njemačke sa 18,78 miliona, Ujedinjenih Arapskih Emirata sa 18,22 miliona, Azerbejdžana sa 17,42 miliona, Turska sa 15,67 miliona, Kipar sa 11,61 milion te Bosna i Hercegovina sa 11,24 miliona eura. Treba dodati i da su državljani Slovenije uložili 8,1 milion eura, Hrvatske 6,56 milion, Kosova 4,02 miliona, Albanije 2,9 miliona, a Sjeverne Makedonije 1,09 miliona eura.\nMeđu zemljama čiji su građani uložili između jednog i deset miliona eura još su Austrija, Velika Britanija, Švedska, Francuska, Ukrajina, Holandija, Hong Kong, Singapur, Belgija, Češka, Kina, Kanada, Luksemburg, Poljska, Španija, Mađarska, Australija, Egipat i Južna Afrika, prenose Dnevne novine.\nZa prvih osam mjeseci državljani čak 22 zemlje dali su više od milion eura za nekretnine u Crnoj Gori.\nNaime, od 152,15 miliona eura koliko ukupno iznosi vrijednost prodatih nekretnina u Crnoj Gori, najviše novca dali su državljani Rusije – 31,46 miliona eura, a zatim Srbije – 23,17 miliona, te Njemačke i SAD sa 13,86 odnosno 11,37 miliona, dok su Švajcarci kupili nekretnine vrijedne 9,58 miliona eura. Između tri i šest miliona za nekretnine dali su državljani Velike Britanije, Hrvatske, Turske, Bosne i Hercegovine, Ukrajine, Belgije, Kosova i Austrije.\nCrnogorski državljani su tokom prvih osam mjeseci ove godine u našu zemlju najviše novca povukli u formi interkompanijskog duga 41,65 miliona eura. Smanjenjem kapitala u stranim bankama i preduzećima stigla su 12,36 miliona, a priliv od prodaje nekretnina koje imaju u inostranstvu je 716.318,99 eura.\nPodsjećamo, najviše investicija iz stranih zemalja u Crnu Goru je stiglo daleke 2009. goidne – čak 1,224 milijarde eura, zatim 2018. godine 858,11 miliona, a godinu kasnije 778,52 miliona eura. Kada se od ovih ulaganja oduzmu odlivi iz zemlje, najviše neto investicija registrovano je 2009. godine, i to 1,066 milijardi eura, slijedi 2015. godina sa 619,27 miliona, te još dalja 2008. godina sa 581,95 miliona eura.\nPOJMOVIstranci stranci kupuju stanove stranci nekretnine\nPrevious 41 tim prijavljen za prvi CBCG FinTech Hackaton\nSljedeći Rekordna cijena dizela u Njemačkoj